title: 83/328/ΕΟΚ: Απόφαση του Συμβουλίου της 26ης Μαΐου 1983 για την υπογραφή και τη γνωστοποίηση της προσωρινής εφαρμογής της διεθνούς συμφωνίας του 1982 για τη γιούτα και τα είδη από γιούτα

text:
8 . 7 . 83                        Επίσημη Εφημερίδα των Ευρωπαϊκών Κοινοτήτων                        Αριθ. L 185/ 1
                                                         II
                            (Πράξεις για την ισχύ των οποίων δεν απαιτείται δημοσίευση)
                                               ΣΥΜΒΟΥΛΙΟ
                                          ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                της 26ης Μαΐου 1983
              για την υπογραφή και τη γνωστοποίηση της προσωρινής εφαρμογής της διεθνούς συμφωνίας
                                    του 1982 για τη γιοότα και τα είδη από γιούτα
                                                   (83/328/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                          ώστε να ικανοποιηθούν οι απαιτήσεις της παγκό
                                                                 σμιας προσφοράς και ζήτησης·
Έχοντας υπόψη :
                                                             ότι τα προβλεπόμενα μέσα για την επίτευξη των στόχων
                                                             αυτών είναι τα ακόλουθα :
τη συνθήκη για την ίδρυση της Ευρωπαϊκής Οικονομι
                                                             — πραγματοποίηση προγραμμάτων έρευνας και ανάπτυ
κής Κοινότητας, και ιδίως τα άρθρα 113 και 116,
                                                                 ξης, προώθησης των πωλήσεων και μείωσης του
                                                                 κόστους,
τη σύσταση της Επιτροπής,                                    — ταξινόμηση και διάδοση των πληροφοριών που αφο
                                                                 ρούν τη γιούτα και τα είδη από γιούτα,
Εκτιμώντας :
                                                             — εξέταση σημαντικών θεμάτων που αφορούν τη
ότι η διεθνής συμφωνία του 1982 για τη γιούτα και τα             γιούτα και τα είδη από γιούτα, όπως το θέμα της
είδη από γιούτα είναι ανοικτή προς υπογραφή μέχρι τις            σταθεροποίησης των τιμών και της προσφοράς, και
30 Ιουνίου 1983· ότι η συμφωνία έχει στόχους :                   του ανταγωνισμού με τα συνθετικά προϊόντα και τα
                                                                 υποκατάστατα·
— να βελτιώσει τα διαρθρωτικά χαρακτηριστικά της
    αγοράς της γιούτας,                                      ότι, έτσι, οι επιδιωκόμενοι από τη συμφωνία στόχοι
— να αυξήσει την ανταγωνιστικότητα της γιούτας και           εντάσσονται εν μέρει στα πλαίσια της κοινής εμπορικής
    των ειδών από γιούτα,                                    πολιτικής και εν μέρει στα πλαίσια της τεχνικής συνερ
— να διατηρήσει και να επεκτείνει τις υπάρχουσες αγο        γασίας ή της συνεργασίας για την ανάπτυξη· ότι η
    ρές και να συστήσει εκ νέου αγορές γιούτας και           εφαρμογή της προϋποθέτει λοιπόν, συγχρόνως, δράση
    ειδών από γιούτα,                                        της Κοινότητας και κοινή δράση των Κρατών μελών·
— να αναπτύξει την παραγωγή γιούτας και ειδών από            ότι πρέπει, επομένως, η Κοινότητα και τα Κράτη μέλη
    γιούτα με σκοπό ιδίως τη βελτίωση της ποιότητας          να υπογράψουν τη συμφωνία αυτή και να γνωστοποιή
    των προϊόντων αυτών προς όφελος των εξαγόντων            σουν στο Γενικό Γραμματέα του Οργανισμού Ηνωμένων
    και των εισαγόντων μελών,                                Εθνών την πρόθεσή τους να εφαρμόσουν τη συμφωνία
— να αυξήσει τον όγκο της παραγωγής, των εξαγωγών            προσωρινά, με την επιφύλαξη της μεταγενέστερης έγκρι
    και εισαγωγών γιούτας και ειδών από γιούτα, έτσι         σής της,
 ---pagebreak--- Αριθ. L 185/2                    Επίσημη Εφημερίδα των Ευρωπαϊκών Κοινοτήτων                           8 . 7 . 83
ΑΠΟΦΑΣΙΖΕΙ :                                              ονόματος της Κοινότητας και θα καταθέσει τη γνωστο
                                                          ποίηση της προσωρινής εφαρμογής της.
                       Άρθρο 1
Η Κοινότητα και τα Κράτη μέλη θα υπογράψουν τη            Το κείμενο της γνωστοποίησης της εφαρμογής και το
διεθνή συμφωνία του 1982 για τη γιούτα και τα είδη        κείμενο της συμφωνίας προσαρτώνται στην παρούσα
από γιούτα, σύμφωνα με το άρθρο 37, το αργότερο στις      απόφαση.
30 Ιουνίου 1983 και θα γνωστοποιήσουν στο Γενικό
Γραμματέα του Οργανισμού των Ηνωμένων Εθνών,
σύμφωνα με το άρθρο 39 της συμφωνίας, την πρόθεση
τους να εφαρμόσουν προσωρινά τη συμφωνία, υπό την         Έγινε στις Βρυξέλλες, στις 26 Μαΐου 1983 .
ιδιότητα του εισάγοντος μέλους, μόλις αρχίσει να ισχύει
σύμφωνα με το άρθρο 40.
                                                                                Για το Συμβούλιο
                       Άρθρο 2
                                                                                Ο Πρόεδρος
Ο Πρόεδρος του Συμβουλίου εξουσιοδοτείται να ορίσει
το αρμόδιο πρόσωπο που θα υπογράψει τη συμφωνία εξ                                      Οtto GΓ3Γ LΑΜΒSDΟRFF


title: 2014/620/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/310

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2012
   (2014/620/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2012, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 912/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, για τη σύσταση Οργανισμού του ευρωπαϊκού GNSS (4), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0223/2014),

               1.

               εγκρίνει το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Οργανισμού του Ευρωπαϊκού GNSS, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 261.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 276 της 20.10.2010, σ. 11.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση του Συμβουλίου, της 2ας Δεκεμβρίου 2013 , για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία

text:
               10.12.2013

               EL

               Επίσημη Εφημερίδα της Ευρωπαϊκής Ένωσης

               C 360/8

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 2ας Δεκεμβρίου 2013
   για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία
   2013/C 360/07
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (1), και ιδίως το άρθρο 8,
   Έχοντας υπόψη τον κατάλογο υποψηφιοτήτων προς διορισμό που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργαζομένων και των εργοδοτών,
   Έχοντας υπόψη τους καταλόγους των τακτικών και των αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας,
   Εκτιμώντας τα ακόλουθα:

               (1)

               Με την απόφαση της 22ας Νοεμβρίου 2010 (2), το Συμβούλιο διόρισε τα τακτικά και αναπληρωματικά μέλη του διοικητικού συμβουλίου του Ευρωπαϊκού Οργανισμού για την ασφάλεια και την υγεία στην εργασία, για την περίοδο από 8 Νοεμβρίου 2010 ως 7 Νοεμβρίου 2013.

               (2)

               Τα τακτικά και αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία, διορίζονται για περίοδο τριών ετών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται τακτικά και αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία, για την περίοδο που λήγει στις 7 Νοεμβρίου 2016:
   I.   ΑΝΤΙΠΡΟΣΩΠΟΙ ΤΗΣ ΚΥΒΕΡΝΗΣΗΣ

               Κράτος

               Τακτικά μέλη

               Αναπληρωματικά μέλη

               Βέλγιο

               κ. Jan BATEN

               κα Véronique CRUTZEN

               Βουλγαρία

               κα Darina KONOVA

               κα Vaska SEMERDZHIEVA

               Τσεχική Δημοκρατία

               κ. Jaroslav HLAVÍN

               κα Anežka SIXTOVÁ

               Δανία

               κα Charlotte SKJOLDAGER

               κα Annemarie KNUDSEN

               Γερμανία

               κ. Kai SCHÄFER

               κα Ellen ZWINK

               Εσθονία

               κα Kristel PLANGI

               κ. Rein REISBERG

               Ιρλανδία

               κα Margaret LAWLOR

               κα Paula GOUGH

               Ελλάδα

               κ. Αντώνιος ΧΡΙΣΤΟΔΟΥΛΟΥ

               κα Σταματία ΠΙΣΙΜΙΣΗ

               Κροατία

               κ. Zdravko MURATTI

               κα Inga ŽIC

               Ισπανία

               κα María Dolores LIMÓN TAMÉS

               κ. Mario GRAU RÍOS

               Γαλλία

               κα Sophie BARON

               κ. Olivier MEUNIER

               Ιταλία

               κ. Paolo ONELLI

               κα Carla ANTONUCCI

               Κύπρος

               κ. Αναστάσιος ΓΙΑΝΝΑΚΗ

               κ. Αριστόδημος ΟΙΚΟΝΟΜΙΔΗΣ

               Λετονία

               κ. Renārs LŪSIS

               κα Jolanta GEDUŠA

               Λιθουανία

               κα Aldona SABAITIENĖ

               κα Vilija KONDROTIENĖ

               Λουξεμβούργο

               κ. Robert HUBERTY

               κ. Raoul SCHMIDT

               Ουγγαρία

               Μάλτα

               κ. Mark GAUCI

               κ. Vincent ATTARD

               Κάτω Χώρες

               κ. Rob TRIEMSTRA

               κ. Martin G. DEN HELD

               Αυστρία

               κα Gertrud BREINDL

               κα Anna RITZBERGER-MOSER

               Πολωνία

               κα Danuta KORADECKA

               κ. Daniel Andrzej PODGÓRSKI

               Πορτογαλία

               κ. Antόnio SANTOS

               κ. Carlos PEREIRA

               Ρουμανία

               κ. Niculae VOINOIU

               κ. Marian TĂNASE

               Σλοβενία

               κα Tatjana PETRIČEK

               κ. Jože HAUKO

               Σλοβακία

               κα Laurencia JANČUROVÁ

               κα Eleonόra FABIÁNOVÁ

               Φινλανδία

               κ. Leo SUOMAA

               κ. Wiking HUSBERG

               Σουηδία

               κ. Mikael SJÖBERG

               κ. Per EWALDSSON

               Ηνωμένο Βασίλειο

               κ. Clive FLEMING

               κ. Stuart BRISTOW

   II.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Κράτος

               Τακτικά μέλη

               Αναπληρωματικά μέλη

               Βέλγιο

               κ. François PHILIPS

               κ. Herman FONCK

               Βουλγαρία

               κ. Aleksander ZAGOROV

               κ. Ivan KOKALOV

               Τσεχική Δημοκρατία

               κ. Miroslav KOSINA

               κα Radka SOKOLOVÁ

               Δανία

               κ. Jan KAHR FREDERIKSEN

               κ. Stephan AGGER

               Γερμανία

               Εσθονία

               κ Argo SOON

               κα Aija MAASIKAS

               Ιρλανδία

               κ. Sylvester CRONIN

               κα Esther LYNCH

               Ελλάδα

               κ. Ανδρέας ΣΤΟΪΜΕΝΙΔΗΣ

               κ. Ιωάννης ΑΔΑΜΑΚΗΣ

               Κροατία

               κα Gordana PALAJSA

               κ. Marko PALADA

               Ισπανία

               κ. Pedro J. LINARES

               κα Marisa RUFINO

               Γαλλία

               Ιταλία

               κ. Marco LUPI

               κ. Sebastiano CALLERI

               Κύπρος

               Λετονία

               κ. Ziedonis ANTAPSONS

               κ. Mārtiņš PUŽULS

               Λιθουανία

               Λουξεμβούργο

               κ. Serge SCHIMOFF

               κ. Marcel GOEREND

               Ουγγαρία

               κ. Károly GYÖRGY

               κ. Szilárd SOMLAI

               Μάλτα

               κ. Anthony CASARU

               κ. Joseph CARABOTT

               Κάτω Χώρες

               κ. H. VAN STEENBERGEN

               κα Sonja BALJEU

               Αυστρία

               κα Julia NEDJELIK-LISCHKA

               κ. Alexander HEIDER

               Πολωνία

               κ. Dariusz GOC

               κα Marzena FLIS

               Πορτογαλία

               κ. Fernando José MACHADO GOMES

               Ρουμανία

               κ. Corneliu CONSTANTINOAIA

               κ. Adrian CLIPII

               Σλοβενία

               Σλοβακία

               κ. Bohuslav BENDÍK

               κ. Alexander ŤAŽÍK

               Φινλανδία

               κ. Erkki AUVINEN

               κα Paula ILVESKIVI

               Σουηδία

               κα Christina JÄRNSTEDT

               Ηνωμένο Βασίλειο

               κ. Hugh ROBERTSON

   III.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Κράτος

               Τακτικά μέλη

               Αναπληρωματικά μέλη

               Βέλγιο

               κ. Kris DE MEESTER

               κ. Thierry VANMOL

               Βουλγαρία

               κ. Georgi STOEV

               Τσεχική Δημοκρατία

               κ. Karel PETRŽELKA

               κ. Martin RÖHRICH

               Δανία

               κα Christina SODE HASLUND

               Γερμανία

               κ. Eckhard METZE

               κ. Stefan ENGEL

               Εσθονία

               κ. Marek SEPP

               κα Marju PEÄRNBERG

               Ιρλανδία

               κα Theresa DOYLE

               κ. Carl ANDERS

               Ελλάδα

               κ. Χρήστος ΚΑΒΑΛΟΠΟΥΛΟΣ

               κ. Παύλος ΚΥΡΙΑΚΟΓΚΩΝΑΣ

               Κροατία

               κ. Nenad SEIFERT

               κα Admira RIBIČIĊ

               Ισπανία

               κα Marina GORDON ORTIZ

               Γαλλία

               Ιταλία

               κα Fabiola LEUZZI

               Κύπρος

               κ. Πολύβιος ΠΟΛΥΒΙΟΥ

               κ. Αιμίλιος ΜΙΧΑΗΛ

               Λετονία

               Λιθουανία

               Λουξεμβούργο

               κ. François ENGELS

               κ. Pierre BLAISE

               Ουγγαρία

               Μάλτα

               Κάτω Χώρες

               κ. W.M.J.M VAN MIERLO

               κ. R. VAN BEEK

               Αυστρία

               κα Christa SCHWENG

               κα Julia ENZELSBERGER

               Πολωνία

               Πορτογαλία

               κ. Manuel Marcelino PENA COSTA

               κ. Luís HENRIQUE

               Ρουμανία

               κ. Ovidiu NICOLESCU

               κ. Octavian Alexandru BOJAN

               Σλοβενία

               κ. Igor ANTAUER

               Σλοβακία

               κ. Rόbert MEITNER

               Φινλανδία

               κ. Jan SCHUGK

               κ. Rauno TOIVONEN

               Σουηδία

               κα Bodil MELLBLOM

               κα Cecilia ANDERSSON

               Ηνωμένο Βασίλειο

               κα Lena TOCHTERMANN

               κα Hannah MURPHY

         Άρθρο 2
   Το Συμβούλιο θα προβεί, σε μεταγενέστερη ημερομηνία, στον διορισμό των τακτικών και των αναπληρωματικών μελών τα οποία δεν έχουν ακόμη κατονομασθεί.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 2 Δεκεμβρίου 2013.

            Για το Συμβούλιο

            Ο Πρόεδρος

         E. GUSTAS

      (1)  ΕΕ L 216 της 20.8.1994, σ. 1.

      (2)  ΕΕ C 322 της 27.11.2010, σ. 3.


title: Απóφαση 2004/924/ΚΕ̠̠Α του Συμβουλíου, της 22ας Νοεμβρίου 2004, για σύναψη της συμφωνίας μεταξύ της Ευρωπαϊκής Ένωσης και της Γεωργίας σχετικά με το καθεστώς και τις δραστηριότητες της αποστολής ΕUJUST-ΘΕΜΙΣ της Ευρωπαϊκής Ένωσης για κράτος δικαίου στη Γεωργία

text:
               30.12.2004

               EL

               Επίσημη Εφημερίδα της Ευρωπαϊκής Ένωσης

               L 389/41

         ΑΠÓΦΑΣΗ 2004/924/ΚΕΠΠΑ ΤΟΥ ΣΥΜΒΟΥΛÍΟΥ
   της 22ας Νοεμβρίου 2004
   για σύναψη της συμφωνίας μεταξύ της Ευρωπαϊκής Ένωσης και της Γεωργίας σχετικά με το καθεστώς και τις δραστηριότητες της αποστολής ΕUJUST-ΘΕΜΙΣ της Ευρωπαϊκής Ένωσης για κράτος δικαίου στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της Προεδρίας,
   Εκτιμώντας τα ακόλουθα:

               (1)

               Στις 28 Ιουνίου 2004, το Συμβούλιο υιοθέτησε την κοινή δράση 2004/523/ΚΕΠΠΑ σχετικά με την αποστολή ΕUJUST-ΘΕΜΙΣ της Ευρωπαϊκής Ένωσης για κράτος δικαίου στη Γεωργία (1).

               (2)

               Το άρθρο 7 της κοινής δράσης προβλέπει ότι το καθεστώς του προσωπικού της EUJUST-ΘΕΜΙΣ στη Γεωργία, συμπεριλαμβανομένων, όπου είναι απαραίτητο, των προνομίων, των ασυλιών και των περαιτέρω εγγυήσεων που απαιτούνται για την ολοκλήρωση και την εύρυθμη λειτουργία της EUJUST-ΘΕΜΙΣ, συμφωνείται με τη διαδικασία του άρθρου 24 της συνθήκης για την Ευρωπαϊκή Ένωση.

               (3)

               Σύμφωνα με την εξουσιοδότηση που έδωσε το Συμβούλιο, στις 28 Ιουνίου 2004, στο Γενικό Γραμματέα/Ύπατο Εκπρόσωπο για την κοινή εξωτερική πολιτική και πολιτική ασφάλειας, ο οποίος επικουρεί την Προεδρία, να αρχίσει διαπραγματεύσεις εξ ονόματός του, ο Γενικός Γραμματέας/Ύπατος Εκπρόσωπος διαπραγματεύθηκε συμφωνία με την κυβέρνηση της Γεωργίας σχετικά με το καθεστώς και τις δραστηριότητες της EUJUST-ΘΕΜΙΣ.

               (4)

               Παρά το άρθρο 10 παράγραφος 4 της συμφωνίας, η παροχή αγαθών και υπηρεσιών από την EUJUST-ΘΕΜΙΣ θα πρέπει να συμμορφώνεται με τις αρχές της διαφάνειας, της αναλογικότητας, της ίσης μεταχείρισης και της αμεροληψίας.

               (5)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Γεωργίας για το καθεστώς και τις δραστηριότητες της αποστολής EUJUST-ΘΕΜΙΣ της Ευρωπαϊκής Ένωσης για κράτος δικαίου στη Γεωργία εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Νοεμβρίου 2004.

            Για το Συμβούλιο

            Ο Πρόεδρος

         B. R. BOT

      (1)  ΕΕ L 228 της 29.6.2004, σ. 21.
   ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Γεωργίας περί του καθεστώτος και των δραστηριοτήτων της αποστολής ΕUJUST-ΘΕΜΙΣ της Ευρωπαϊκής Ένωσης για κράτος δικαίου στη Γεωργία
   Η ΕΥΡΩΠΑΪΚΗ ΕΝΩΣΗ, αποκαλούμενη εφεξής «ΕΕ»,
   αφενός και
   Η ΓΕΩΡΓΙΑ, αποκαλούμενη εφεξής «μέρος υποδοχής»,
   αφετέρου,
   αμφότερες αποκαλούμενες εφεξής «μέρη»,
   ΛΑΜΒΑΝΟΝΤΑΣ ΥΠΟΨΗ:

               1.

               Την επιστολή του πρωθυπουργού του μέρους υποδοχής κ. Ζhvania, με ημερομηνία 3 Ιουνίου 2004, με την οποία προσκαλείται η ΕΕ να δρομολογήσει αποστολή για το κράτος δικαίου και στην οποία προβλέπονται οι δέουσες ρυθμίσεις μεταξύ της κυβέρνησης του μέρους υποδοχής και της ΕΕ,

               2.

               την απάντηση του Γενικού Γραμματέα/Ύπατου Εκπροσώπου για την κοινή εξωτερική πολιτική και πολιτική ασφάλειας με ημερομηνία 30 Ιουνίου 2004, με την οποία αποδέχεται την πρόσκληση,

               3.

               την υιοθέτηση από το Συμβούλιο της Ευρωπαϊκής Ένωσης, στις 28 Ιουνίου 2004, της κοινής δράσης 2004/523/ΚΕΠΠΑ σχετικά με την αποστολή ΕUJUST-ΘΕΜΙΣ της Ευρωπαϊκής Ένωσης για κράτος δικαίου στο μέρος υποδοχής,

               4.

               τη διάρκεια της ΕUJUST-ΘΕΜΙΣ, η οποία προβλέπεται να είναι δώδεκα μηνών,

               5.

               τη συμφωνία εταιρικής σχέσης και συνεργασίας μεταξύ του μέρους υποδοχής και των Ευρωπαϊκών Κοινοτήτων και των κρατών μελών τους, που υπεγράφη στις 22 Απριλίου 1996, και που περιέχει διατάξεις για συνεργασία σε θέματα δημοκρατίας, κράτους δικαίου καθώς και ανθρώπινων δικαιωμάτων και θεμελιωδών ελευθεριών,

               6.

               ότι στόχος των προνομίων και ασυλιών όπως προβλέπονται στην παρούσα συμφωνία δεν είναι να αποβαίνουν προς όφελος των ατόμων αλλά να εξασφαλίζουν την αποτελεσματική εκτέλεση της αποστολής της ΕΕ,

         ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Πεδίο εφαρμογής και ορισμοί
   1.   Οι διατάξεις της παρούσας συμφωνίας και οι υποχρεώσεις που αναλαμβάνει το μέρος υποδοχής ή τα προνόμια, οι ασυλίες, οι διευκολύνσεις ή οι παραχωρήσεις που χορηγούνται στην ΕUJUST-ΘΕΜΙΣ, ή στο προσωπικό της ΕUJUST-ΘΕΜΙΣ, εφαρμόζονται μόνο στο έδαφος του μέρους υποδοχής.
   2.   Για τους σκοπούς της παρούσας συμφωνίας, εφαρμόζονται οι ακόλουθοι ορισμοί:

               α)

               ως ΕUJUST-ΘΕΜΙΣ, νοείται η αποστολή της Ευρωπαϊκής Ένωσης για κράτος δικαίου στο μέρος υποδοχής, η οποία θεσπίσθηκε από το Συμβούλιο της Ευρωπαϊκής Ένωσης με την κοινή δράση 2004/523/ΚΕΠΠΑ, της 28ης Ιουνίου 2004, και η οποία αφορά επίσης τα κλιμάκια, το αρχηγείο και το προσωπικό που έχουν τοποθετηθεί στο έδαφος του μέρους υποδοχής και έχουν τεθεί στη διάθεση της ΕUJUST-ΘΕΜΙΣ·

               β)

               ως «αρχηγός αποστολής», νοείται ο αρχηγός αποστολής της ΕUJUST-ΘΕΜΙΣ, ο οποίος διορίζεται από το Συμβούλιο της Ευρωπαϊκής Ένωσης·

               γ)

               ως «προσωπικό της ΕUJUST-ΘΕΜΙΣ», νοείται ο αρχηγός αποστολής, το προσωπικό που αποσπάται από κράτη μέλη της ΕΕ και τα όργανα της ΕΕ, και διεθνές προσωπικό που προσλαμβάνεται με σύμβαση εργασίας από την ΕUJUST-ΘΕΜΙΣ, για την προετοιμασία, υποστήριξη και εφαρμογή της αποστολής, και δεν περιλαμβάνει εμπορικούς αναδόχους ή τοπικό προσωπικό·

               δ)

               ως «αρχηγείο», νοείται το κύριο αρχηγείο της ΕUJUST-ΘΕΜΙΣ στην Τιφλίδα·

               ε)

               ως «αποστέλλον κράτος», νοείται κάθε κράτος μέλος της ΕΕ που έχει αποσπάσει προσωπικό στην ΕUJUST-ΘΕΜΙΣ·

               στ)

               ως «χώροι», νοούνται όλα τα κτίρια, οι εγκαταστάσεις και οι εκτάσεις που απαιτούνται για τη διεξαγωγή των δραστηριοτήτων της ΕUJUST-ΘΕΜΙΣ, καθώς και για τη στέγαση του προσωπικού της ΕUJUST-ΘΕΜΙΣ.

          Άρθρο 2
   Γενικές διατάξεις
   1.   Η ΕUJUST-ΘΕΜΙΣ και το προσωπικό της ΕUJUST-ΘΕΜΙΣ τηρούν τους νόμους και τους κανονισμούς του μέρους υποδοχής, και απέχουν από κάθε ενέργεια ή δραστηριότητα ασυμβίβαστη με την αμερόληπτη και διεθνή φύση των καθηκόντων τους ή μη συνάδουσα προς διατάξεις της παρούσας συμφωνίας.
   2.   Η ΕUJUST-ΘΕΜΙΣ διαθέτει αυτονομία ως προς την εκτέλεση των καθηκόντων της βάσει της παρούσας συμφωνίας. Το μέρος υποδοχής σέβεται τον ενιαίο και διεθνή χαρακτήρα της ΕUJUST-ΘΕΜΙΣ.
   3.   Ο αρχηγός αποστολής κοινοποιεί στην κυβέρνηση του μέρους υποδοχής την τοποθεσία του αρχηγείου του.
   4.   Ο αρχηγός αποστολής ενημερώνει τακτικά και εγκαίρως την κυβέρνηση του μέρους υποδοχής για τον αριθμό, τα ονόματα και τις εθνικότητες του προσωπικού της ΕUJUST-ΘΕΜΙΣ που έχει τοποθετηθεί στο έδαφος του μέρους υποδοχής, μέσω της υποβολής καταλόγου κοινοποίησης στο υπουργείο εξωτερικών του μέρους υποδοχής.
   Άρθρο 3
   Αναγνώριση ταυτότητας
   1.   Το προσωπικό της ΕUJUST-ΘΕΜΙΣ ταυτοποιείται μέσω δελτίου ταυτότητας της ΕUJUST-ΘΕΜΙΣ που του χορηγείται, το οποίο υποχρεούται να φέρει ανά πάσα στιγμή. Οι αρμόδιες αρχές του μέρους υποδοχής διαθέτουν υπόδειγμα του δελτίου ταυτότητας της ΕUJUST-ΘΕΜΙΣ.
   2.   Το υπουργείο εξωτερικών του μέρους υποδοχής χορηγεί διπλωματικές ταυτότητες στο προσωπικό της ΕUJUST-ΘΕΜΙΣ σύμφωνα με το οικείο καθεστώς, κατά τα οριζόμενα από το άρθρο 6.
   3.   Η ΕUJUST-ΘΕΜΙΣ δύναται να αναρτά τη σημαία της Ευρωπαϊκής Ένωσης στο κύριο αρχηγείο της και αλλού, μόνη ή μαζί με τη σημαία του μέρους υποδοχής, όπως αποφασίζεται από τον αρχηγό αποστολής.
   Άρθρο 4
   Διάβαση των συνόρων, κυκλοφορία και παρουσία στο έδαφος του μέρους υποδοχής
   1.   Το προσωπικό της ΕUJUST-ΘΕΜΙΣ και τα περιουσιακά στοιχεία και μεταφορικά μέσα της ΕUJUST-ΘΕΜΙΣ διέρχονται τα σύνορα του μέρους υποδοχής στα επίσημα σημεία διάβασης των συνόρων και μέσω των διεθνών αεροδιαδρόμων.
   2.   Το μέρος υποδοχής διευκολύνει την ΕUJUST-ΘΕΜΙΣ και το προσωπικό της ΕUJUST-ΘΕΜΙΣ για την είσοδο προς και την αναχώρηση από το έδαφος του μέρους υποδοχής. Εκτός από έλεγχο διαβατηρίων κατά την είσοδο προς και την αναχώρηση από το έδαφος του μέρους υποδοχής, το προσωπικό της ΕUJUST-ΘΕΜΙΣ που διαθέτει διπλωματικές ταυτότητες απαλλάσσεται από τους κανονισμούς περί διαβατηρίων, θεωρήσεων και μετανάστευσης και από οιαδήποτε μορφή ελέγχου της μετανάστευσης.
   3.   Το προσωπικό της ΕUJUST-ΘΕΜΙΣ απαλλάσσεται από τους κανονισμούς του μέρους υποδοχής που διέπουν την εγγραφή και τον έλεγχο των αλλοδαπών, αλλά δεν θεωρείται ότι αποκτά οιοδήποτε δικαίωμα μόνιμης παραμονής ή κατοικίας στο έδαφος του μέρους υποδοχής.
   4.   Για τα περιουσιακά στοιχεία και μεταφορικά μέσα της ΕUJUST-ΘΕΜΙΣ που εισέρχονται, διέρχονται ή εξέρχονται από το έδαφος του μέρους υποδοχής για λόγους υποστήριξης της αποστολής, η ΕUJUST-ΘΕΜΙΣ παρέχει πιστοποιητικό απαλλαγής συνοδευόμενο από αναλυτικό κατάλογο. Απαλλάσσονται από οιαδήποτε άλλα τελωνειακά έγγραφα. Αντίγραφο του πιστοποιητικού διαβιβάζεται στις αρμόδιες αρχές κατά την είσοδο ή έξοδο από το μέρος υποδοχής. Η μορφή και τα χαρακτηριστικά του πιστοποιητικού συμφωνούνται μεταξύ της ΕUJUST-ΘΕΜΙΣ και των αρμόδιων αρχών του μέρους υποδοχής.
   5.   Αναφορικά με τις απαιτήσεις έκδοσης άδειας και καταχώρησης για οχήματα και αεροσκάφη προς υποστήριξη της αποστολής, συνάπτονται, εφόσον απαιτείται, συμπληρωματικοί διακανονισμοί κατά τα αναφερόμενα στο άρθρο 16.
   6.   Το προσωπικό της ΕUJUST-ΘΕΜΙΣ μπορεί να οδηγεί μηχανοκίνητα οχήματα στο έδαφος του μέρους υποδοχής, εφόσον διαθέτει έγκυρη εθνική άδεια οδήγησης. Το μέρος υποδοχής αποδέχεται ως έγκυρες, χωρίς φόρο ή τέλος, τις άδειες οδήγησης που χορηγούνται στην ΕUJUST-ΘΕΜΙΣ.
   7.   Η ΕUJUST-ΘΕΜΙΣ και το προσωπικό της ΕUJUST-ΘΕΜΙΣ, καθώς και τα οχήματα, αεροσκάφη ή άλλα μεταφορικά μέσα, ο εξοπλισμός και οι προμήθειές τους, μπορούν να κυκλοφορούν ελεύθερα και χωρίς περιορισμούς σε ολόκληρο το έδαφος του μέρους υποδοχής, συμπεριλαμβανομένου του εναέριου χώρου του. Εάν είναι απαραίτητο, μπορούν να συναφθούν τεχνικές ρυθμίσεις σύμφωνα με το άρθρο 16.
   8.   Για τους σκοπούς της αποστολής, το προσωπικό της ΕUJUST-ΘΕΜΙΣ και το τοπικό προσωπικό που απασχολείται από την ΕUJUST-ΘΕΜΙΣ, όταν ταξιδεύει στο πλαίσιο των επίσημων καθηκόντων του, μπορεί να χρησιμοποιεί οδούς, γέφυρες και αερολιμένες χωρίς να καταβάλλει δασμούς, τέλη, διόδια, φόρους ή άλλες επιβαρύνσεις, που δεν αφορούν πληρωμή για παροχή ειδικών υπηρεσιών.
   Άρθρο 5
   Ασυλίες και προνόμια της ΕUJUST-ΘΕΜΙΣ
   1.   Στην ΕUJUST-ΘΕΜΙΣ παρέχεται καθεστώς ισοδύναμο με το καθεστώς διπλωματικής αποστολής δυνάμει της σύμβασης της Βιέννης περί διπλωματικών σχέσεων, της 18ης Απριλίου 1961, εφεξής αποκαλούμενης «σύμβαση της Βιέννης».
   2.   Η ΕUJUST-ΘΕΜΙΣ, η περιουσία, οι πόροι και τα περιουσιακά στοιχεία της χαίρουν ασυλίας όσον αφορά την ποινική, αστική και διοικητική δικαιοδοσία του μέρους υποδοχής, σύμφωνα με τη σύμβαση της Βιέννης.
   3.   Οι χώροι της ΕUJUST-ΘΕΜΙΣ είναι απαραβίαστοι. Ουδέποτε εισέρχονται σ’ αυτούς εκπρόσωποι του μέρους υποδοχής, παρά μόνο με τη συγκατάθεση του αρχηγού της αποστολής.
   4.   Οι χώροι της ΕUJUST-ΘΕΜΙΣ, η επίπλωσή τους και άλλα περιουσιακά στοιχεία που βρίσκονται εκεί, καθώς και τα σχετικά μεταφορικά μέσα, χαίρουν ασυλίας από έρευνα, επίταξη, κατάσχεση ή αναγκαστική εκτέλεση.
   5.   Τα αρχεία και έγγραφα της ΕUJUST-ΘΕΜΙΣ είναι απαραβίαστα επί μονίμου βάσεως.
   6.   Στην αλληλογραφία της ΕUJUST-ΘΕΜΙΣ παρέχεται καθεστώς ισοδύναμο με το καθεστώς της επίσημης αλληλογραφίας το παρεχόμενο δυνάμει της σύμβασης της Βιέννης.
   7.   Το μέρος υποδοχής επιτρέπει την είσοδο αγαθών για την ΕUJUST-ΘΕΜΙΣ και χορηγεί απαλλαγή από όλους τους τελωνειακούς δασμούς, φόρους και συναφή τέλη εκτός από τα τέλη αποθήκευσης, μεταφοράς και ανάλογες υπηρεσίες.
   8.   Προκειμένου για εισαγόμενα αγαθά και υπηρεσίες και όσον αφορά τους χώρους της, εφόσον προορίζονται για τους σκοπούς της ΕUJUST-ΘΕΜΙΣ, η ΕUJUST-ΘΕΜΙΣ απαλλάσσεται από όλα τα εθνικά και δημοτικά τέλη, φόρους ή παρόμοιες επιβαρύνσεις. Προκειμένου για αγορασθέντα αγαθά και παρασχεθείσες υπηρεσίες από την εγχώρια αγορά, εφόσον προορίζονται για τους σκοπούς της ΕUJUST-ΘΕΜΙΣ, η ΕUJUST-ΘΕΜΙΣ είτε απαλλάσσεται είτε αποζημιώνεται από το μέρος υποδοχής για όλα τα εθνικά και δημοτικά τέλη και φόρους, συμπεριλαμβανομένου του ΦΠΑ, και για παρόμοιες επιβαρύνσεις σύμφωνα με τη νομοθεσία του μέρους υποδοχής.
   Άρθρο 6
   Ασυλίες και προνόμια του προσωπικού της ΕUJUST-ΘΕΜΙΣ
   1.   Στο προσωπικό της ΕUJUST-ΘΕΜΙΣ παρέχονται όλα τα προνόμια και οι ασυλίες που ισοδυναμούν προς εκείνες που παρέχονται στο διπλωματικό προσωπικό δυνάμει της σύμβασης της Βιέννης, βάσει της οποίας τα κράτη μέλη της ΕΕ ασκούν αρμοδιότητα κατά προτεραιότητα. Αυτά τα προνόμια και οι ασυλίες παρέχονται στο προσωπικό της ΕUJUST-ΘΕΜΙΣ κατά τη διάρκεια της αποστολής του και, μετέπειτα, όσον αφορά υπηρεσιακές πράξεις που επιτέλεσε προγενέστερα κατά την εκτέλεση της αποστολής του.
   2.   Ο Γενικός Γραμματέας/Ύπατος Εκπρόσωπος της ΕΕ, με τη ρητή συγκατάθεση της αρμόδιας αρχής του αποστέλλοντος κράτους, αίρει την ασυλία του προσωπικού της ΕUJUST-ΘΕΜΙΣ στις περιπτώσεις όπου η ασυλία αυτή παρεμποδίζει, ενδεχομένως, το έργο της δικαιοσύνης και μπορεί να αρθεί χωρίς να θίγονται τα συμφέροντα της ΕΕ.
   3.   Το προσωπικό της ΕUJUST-ΘΕΜΙΣ έχει το δικαίωμα να εισάγει άνευ δασμών ή άλλων περιορισμών είδη απαιτούμενα για την προσωπική του χρήση και να εξάγει τα είδη αυτά. Το προσωπικό της ΕUJUST-ΘΕΜΙΣ έχει το δικαίωμα να αγοράζει άνευ δασμών ή ποσοτικών περιορισμών είδη απαιτούμενα για προσωπική του χρήση και να εξάγει τα είδη αυτά. Προκειμένου για αγαθά και υπηρεσίες που αγοράζονται στην εγχώρια αγορά, το προσωπικό της ΕUJUST-ΘΕΜΙΣ απαλλάσσεται από το ΦΠΑ και τους φόρους σύμφωνα με τη νομοθεσία του μέρους υποδοχής.
   4.   Το προσωπικό της ΕUJUST-ΘΕΜΙΣ απαλλάσσεται από τέλη και φόρους, στο μέρος υποδοχής, επί των απολαβών και μισθών που εισπράττει λόγω της εργασίας του. Στις περιπτώσεις όπου κάποια μορφή φορολογίας εξαρτάται από τη διαμονή, οι περίοδοι κατά τις οποίες το προσωπικό το αποσπασμένο στην ΕUJUST-ΘΕΜΙΣ και το διεθνές προσωπικό που προσλαμβάνεται με σύμβαση εργασίας από την αποστολή της ΕΕ βρίσκεται στο μέρος υποδοχής για την εκτέλεση των καθηκόντων του δεν θεωρούνται περίοδοι διαμονής.
   Άρθρο 7
   Τοπικό προσωπικό απασχολούμενο από την ΕUJUST-ΘΕΜΙΣ
   Στο τοπικό προσωπικό το απασχολούμενο από την ΕUJUST-ΘΕΜΙΣ, το οποίο απαρτίζεται από υπηκόους ή μονίμους κατοίκους του μέρους υποδοχής, παρέχεται καθεστώς ισοδύναμο προς εκείνο που παρέχεται, σύμφωνα με τη σύμβαση της Βιέννης, στο τοπικά απασχολούμενο προσωπικό σε διπλωματικές αποστολές στο μέρος υποδοχής.
   Άρθρο 8
   Ασφάλεια
   1.   Το μέρος υποδοχής, μέσω των δυνατοτήτων του, αναλαμβάνει πλήρη ευθύνη για την ασφάλεια του προσωπικού της ΕUJUST-ΘΕΜΙΣ.
   2.   Προς το σκοπό αυτό, το μέρος υποδοχής λαμβάνει όλα τα απαραίτητα μέτρα για την προστασία και την ασφάλεια της ΕUJUST-ΘΕΜΙΣ και του προσωπικού της. Οι τυχόν ειδικές διατάξεις που προτείνει το μέρος υποδοχής συμφωνούνται με τον αρχηγό αποστολής πριν εφαρμοσθούν. Το μέρος υποδοχής επιτρέπει και υποστηρίζει, άνευ οιασδήποτε επιβάρυνσης, τις δραστηριότητες που αφορούν την υγειονομική εκκένωση του προσωπικού της ΕUJUST-ΘΕΜΙΣ. Τυχόν απαιτούμενοι συμπληρωματικοί διακανονισμοί συνάπτονται σύμφωνα με τα οριζόμενα στο άρθρο 16.
   Άρθρο 9
   Συνεργασία και πρόσβαση σε πληροφορίες
   1.   Το μέρος υποδοχής παρέχει πλήρη συνεργασία και υποστήριξη στην ΕUJUST-ΘΕΜΙΣ και στο προσωπικό της.
   2.   Εφόσον ζητηθεί και εάν είναι απαραίτητο για την εκπλήρωση της αποστολής ΕUJUST-ΘΕΜΙΣ, το μέρος υποδοχής παρέχει στο προσωπικό της ΕUJUST-ΘΕΜΙΣ πραγματική πρόσβαση σε:

               —

               κτήρια, εγκαταστάσεις, χώρους και επίσημα οχήματα που βρίσκονται υπό τον έλεγχο του μέρους υποδοχής,

               —

               έγγραφα, υλικό και πληροφορίες υπό τον έλεγχό του που αφορούν την εντολή της ΕUJUST-ΘΕΜΙΣ.

          Τυχόν απαιτούμενοι συμπληρωματικοί διακανονισμοί συνάπτονται σύμφωνα με τα οριζόμενα στο άρθρο 16.
   3.   Ο αρχηγός της αποστολής και το μέρος υποδοχής πραγματοποιούν τακτικές διαβουλεύσεις και λαμβάνουν κατάλληλα μέτρα για την εξασφάλιση στενών και αμοιβαίων επαφών σε κάθε κατάλληλο επίπεδο.
   Άρθρο 10
   Υποστήριξη του μέρους υποδοχής και ανάθεση συμβάσεων
   1.   Το μέρος υποδοχής συμφωνεί, κατόπιν αιτήματος της ΕUJUST-ΘΕΜΙΣ, να συνδράμει στην εξεύρεση κατάλληλων χώρων.
   2.   Οι ιδιόκτητοι χώροι του μέρους υποδοχής, εφόσον ζητηθούν και είναι διαθέσιμοι, παρέχονται δωρεάν.
   3.   Στο πλαίσιο των μέσων και των δυνατοτήτων του, το μέρος υποδοχής παρέχει συνδρομή και στήριξη για την προετοιμασία, την εγκατάσταση, την εκτέλεση και την υποστήριξη της αποστολής, συμπεριλαμβανομένων των χώρων στέγασης και του εξοπλισμού των εμπειρογνωμόνων της ΕUJUST-ΘΕΜΙΣ.
   4.   Η ΕUJUST-ΘΕΜΙΣ επιδιώκει, κατά το δυνατόν, να συνάπτει τοπικές συμβάσεις όσον αφορά τις υπηρεσίες, τα αγαθά και το προσωπικό, σύμφωνα με τις απαιτήσεις της αποστολής.
   Άρθρο 11
   Θανόν προσωπικό της ΕUJUST-ΘΕΜΙΣ
   1.   Ο αρχηγός αποστολής έχει το δικαίωμα να αναλάβει να διενεργήσει τα προσήκοντα για τον επαναπατρισμό θανόντος μέλους του προσωπικού της ΕUJUST-ΘΕΜΙΣ, καθώς και της προσωπικής ιδιοκτησίας αυτού.
   2.   Δεν διενεργείται νεκροψία επί των θανόντων μελών της ΕUJUST-ΘΕΜΙΣ χωρίς τη συναίνεση του αποστέλλοντος κράτους ή, στην περίπτωση διεθνούς προσωπικού, του κράτους ιθαγενείας του, χωρίς την παρουσία εκπροσώπου της ΕUJUST-ΘΕΜΙΣ ή/και του ενδιαφερόμενου κράτους.
   Άρθρο 12
   Επικοινωνίες
   Η ΕUJUST-ΘΕΜΙΣ απολαύει του δικαιώματος της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και χειροκίνητης τηλεφωνίας), τηλεφώνου, τηλέγραφου, συσκευής φαξ και κάθε άλλου μέσου.
   Άρθρο 13
   Αξιώσεις για θάνατο, τραυματισμό, ζημία ή απώλεια
   1.   Τα κράτη μέλη της ΕΕ ή τα όργανα της ΕΕ δεν υποχρεούνται να καταβάλλουν αποζημίωση για αξιώσεις που γεννώνται από δραστηριότητες σε σχέση με εμφύλιες ταραχές και την προστασία της αποστολής της ΕΕ ή του προσωπικού της, ή από δραστηριότητες που προκύπτουν από την εκτέλεση της αποστολής.
   2.   Όλες οι άλλες αξιώσεις αστικού δικαίου, συμπεριλαμβανομένων των αξιώσεων του προσωπικού που απασχολεί επί τόπου η ΕUJUST-ΘΕΜΙΣ, οι οποίες στρέφονται κατά της αποστολής ή οποιουδήποτε μέλους της και για τις οποίες, δυνάμει τυχόν διάταξης της παρούσας συμφωνίας, τα δικαστήρια του μέρους υποδοχής δεν έχουν δικαιοδοσία, υποβάλλονται, μέσω των αρχών του μέρους υποδοχής, στον αρχηγό αποστολής και κατά τα οριζόμενα στο άρθρο 16, εξετάζονται βάσει αυτοτελών διακανονισμών στους οποίους καθορίζονται οι διαδικασίες διευθέτησης και χειρισμού των αξιώσεων. Η διευθέτηση αξιώσεων γίνεται με την προηγούμενη συναίνεση του οικείου κράτους.
   Άρθρο 14
   Διαφορές
   1.   Κάθε ζήτημα που προκύπτει από την εφαρμογή της παρούσας συμφωνίας συζητείται από κοινή ομάδα συντονισμού. Η ομάδα αυτή συγκροτείται από εκπρόσωπους της ΕUJUST-ΘΕΜΙΣ και των αρμόδιων αρχών του μέρους υποδοχής.
   2.   Ελλείψει προηγούμενης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται μεταξύ εκπροσώπων του μέρους υποδοχής και της ΕΕ δια της διπλωματικής οδού.
   Άρθρο 15
   Λοιπές διατάξεις
   1.   Οσάκις η παρούσα συμφωνία αναφέρεται στις ασυλίες, στα προνόμια και στα δικαιώματα της ΕUJUST-ΘΕΜΙΣ και του προσωπικού της, η κυβέρνηση του μέρους υποδοχής φέρει την ευθύνη για την εφαρμογή και την τήρηση των ασυλιών, των προνομίων και των δικαιωμάτων από τις αρμόδιες τοπικές αρχές του μέρους υποδοχής.
   2.   Ουδεμία διάταξη της παρούσας συμφωνίας προβλέπεται ή ερμηνεύεται κατά παρέκκλιση τυχόν δικαιωμάτων χορηγουμένων σε κράτος μέλος της ΕΕ ή άλλο κράτος το οποίο συμβάλλει στην ΕUJUST-ΘΕΜΙΣ ή στο προσωπικό τους δυνάμει άλλων συμφωνιών.
   Άρθρο 16
   Συμπληρωματικοί διακανονισμοί
   Ο αρχηγός αποστολής και οι διοικητικές αρχές του μέρους υποδοχής συνάπτουν τους συμπληρωματικούς διακανονισμούς που τυχόν απαιτούνται για την εφαρμογή της παρούσας συμφωνίας.
   Άρθρο 17
   Έναρξη ισχύος και λήξη
   1.   Η παρούσα συμφωνία αρχίζει να ισχύει αφού τα μέρη κοινοποιήσουν εγγράφως ότι έχουν πληρωθεί οι εσωτερικές προϋποθέσεις για την έναρξη ισχύος της.
   2.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών. Οι εν λόγω τροποποιήσεις αρχίζουν να ισχύουν μόλις τα μέρη κοινοποιήσουν εγγράφως ότι έχουν πληρωθεί οι εσωτερικές προϋποθέσεις για την έναρξη ισχύος της.
   3.   Η παρούσα συμφωνία παραμένει σε ισχύ μέχρι την τελική αποχώρηση της ΕUJUST-ΘΕΜΙΣ ή όλου του προσωπικού της.
   4.   Η παρούσα συμφωνία δύναται να καταγγελθεί με γραπτή κοινοποίηση προς το άλλο μέρος. Η καταγγελία παράγει αποτελέσματα 60 ημέρες μετά την παραλαβή της κοινοποίησης της καταγγελίας από το άλλο μέρος.
   5.   Η λήξη ή η καταγγελία της παρούσας συμφωνίας δεν θίγει τυχόν δικαιώματα ή υποχρεώσεις που προκύπτουν από την εκτέλεση της παρούσας συμφωνίας, προ της λήξης της ή της καταγγελίας της.

      Έγινε στις 3 Δεκεμβρίου 2004 σε δύο πρωτότυπα στην αγγλική γλώσσα.

          Για την Ευρωπαϊκή Ένωση

         Για τη Γεωργία


title: Απόφαση (ΕΕ) 2016/2152 του Ευρωπαϊκού Κοινοβουλίου, της 27ης Οκτωβρίου 2016, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα II — Ευρωπαϊκό Συμβούλιο και Συμβούλιο

text:
               8.12.2016

               EL

               Επίσημη Εφημερίδα της Ευρωπαϊκής Ένωσης

               L 333/50

         ΑΠΌΦΑΣΗ (ΕΕ) 2016/2152 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Οκτωβρίου 2016
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα II — Ευρωπαϊκό Συμβούλιο και Συμβούλιο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2014 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2014 [COM(2015)0377 — C8-0201/2015] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2014, που συνοδεύεται από τις απαντήσεις των οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη την απόφασή του της 28ης Απριλίου 2016 (5) με την οποία αναβάλλεται η απόφαση χορήγησης απαλλαγής για το οικονομικό έτος 2014, και το ψήφισμα που τη συνοδεύει,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 55, 99, 164, 165 και 166,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη τη δεύτερη έκθεση της Επιτροπής Ελέγχου του Προϋπολογισμού (A8-0271/2016),

               1.

               δεν χορηγεί απαλλαγή στον γενικό γραμματέα του Συμβουλίου όσον αφορά την εκτέλεση του προϋπολογισμού του Ευρωπαϊκού Συμβουλίου και του Συμβουλίου για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Ευρωπαϊκό Συμβούλιο, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 51 της 20.2.2014.

      (2)  ΕΕ C 377 της 13.11.2015, σ. 1.

      (3)  ΕΕ C 373 της 10.11.2015, σ. 1.

      (4)  ΕΕ C 377 της 13.11.2015, σ. 146.

      (5)  ΕΕ L 246 της 14.9.2016, σ. 20.

      (6)  ΕΕ L 298 της 26.10.2012, σ. 1.


title: 2008/969/ΕΚ,ΕυͿατόμ: Απόφαση της Επιτροπής, της 16ης Δεκεμβρίου 2008 , σχετικά με το σύστημα έγκαιρης προειδοποίησης το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών

text:
               20.12.2008

               EL

               Επίσημη Εφημερίδα της Ευρωπαϊκής Ένωσης

               L 344/125

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 16ης Δεκεμβρίου 2008
   σχετικά με το σύστημα έγκαιρης προειδοποίησης το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών
   (2008/969/ΕΚ, Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (1),
   τον κανονισμό (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο 10ο Ευρωπαϊκό Ταμείο Ανάπτυξης (2),
   Εκτιμώντας τα ακόλουθα:

               (1)

               Η Επιτροπή, ως υπεύθυνη για την εκτέλεση του γενικού προϋπολογισμού της Ευρωπαϊκής Ένωσης και οιωνδήποτε άλλων πόρων τους οποίους διαχειρίζονται οι Κοινότητες, έχει αναλάβει την καταπολέμηση της απάτης και κάθε άλλης παράνομης δραστηριότητας εις βάρος των οικονομικών συμφερόντων των Κοινοτήτων.

               (2)

               Η τρέχουσα απόφαση της Επιτροπής σχετικά με το σύστημα έγκαιρης προειδοποίησης (ΣΕΠ) θα πρέπει να αντικατασταθεί από την παρούσα απόφαση μετά τις τροποποιήσεις των άρθρων 93 μέχρι 96 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (στο εξής «δημοσιονομικός κανονισμός»), καθώς και των αντίστοιχων διατάξεων του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού, και μετά τις συστάσεις του Ευρωπαίου Επόπτη Προστασίας Δεδομένων (3).

               (3)

               Ο κανονισμός (ΕΚ, Ευρατόμ) αριθ. 1302/2008 της Επιτροπής, της 17ης Δεκεμβρίου 2008, σχετικά με την κεντρική βάση δεδομένων για τους αποκλεισμούς (4), καταρτίζει βάση δεδομένων που περιλαμβάνει λεπτομερή στοιχεία τρίτων μερών που βρίσκονται σε κατάσταση αποκλεισμού όσον αφορά τις διαδικασίες επιχορηγήσεων και ανάθεσης δημόσιων συμβάσεων και παρέχει, στα θεσμικά όργανα, συμπεριλαμβανομένων εκείνων που αναγράφονται στο άρθρο 1 παράγραφος 2 του δημοσιονομικού κανονισμού, στους εκτελεστικούς οργανισμούς, στους κοινοτικούς οργανισμούς που διέπονται από το άρθρο 185 του δημοσιονομικού κανονισμού, καθώς και στις αρχές των κρατών μελών και τρίτων χωρών, διεθνών οργανισμών και άλλων φορέων που συμμετέχουν στην εκτέλεση του προϋπολογισμού, πρόσβαση σε αυτή τη βάση δεδομένων.

               (4)

               Στόχος του ΣΕΠ είναι να διασφαλίσει, εντός της Επιτροπής και των εκτελεστικών οργανισμών της, την κυκλοφορία πληροφοριών «περιορισμένης χρήσης» όσον αφορά τρίτα μέρη που δυνητικά συνιστούν απειλή για τα οικονομικά συμφέροντα και τη φήμη των Κοινοτήτων ή για οιοδήποτε άλλο κεφάλαιο διαχειρίζονται οι Κοινότητες.

               (5)

               Δεδομένου ότι οι εκτελεστικοί οργανισμοί έχουν το καθεστώς κύριων διατακτών της Επιτροπής για την εκτέλεση των επιχειρησιακών πιστώσεων, θα πρέπει να έχουν πρόσβαση στο ΣΕΠ ακριβώς όπως και οι υπηρεσίες της Επιτροπής για τη διαχείριση των διοικητικών και των επιχειρησιακών πιστώσεων.

               (6)

               Η Ευρωπαϊκή Υπηρεσία Καταπολέμησης της Απάτης (ΟLAF) πρέπει να έχει πρόσβαση στο ΣΕΠ στο πλαίσιο της άσκησης των κανονιστικών καθηκόντων της όσον αφορά τη διεξαγωγή ερευνών και στο πλαίσιο των δραστηριοτήτων της όσον αφορά τη συλλογή πληροφοριών και την πρόληψη της απάτης, σύμφωνα με το άρθρο 1 παράγραφος 2 του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (5), και με τον κανονισμό (Ευρατόμ) αριθ. 1074/1999 του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (6).

               (7)

               Ο υπόλογος θα πρέπει να διασφαλίζει τη διαχείριση του ΣΕΠ. Ο αρμόδιος διατάκτης, η OLAF και η Υπηρεσία Εσωτερικού Ελέγχου (IAS) επιφορτίζονται με τις αιτήσεις εισαγωγής, τροποποίησης ή διαγραφής των προειδοποιήσεων. Προκειμένου να διατηρηθεί ικανοποιητικό επίπεδο ελέγχου, οι εν λόγω αιτήσεις πρέπει να υποβάλλονται στην κατάλληλη βαθμίδα της ιεραρχίας.

               (8)

               Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (7), ορίζει ότι η επεξεργασία των δεδομένων προσωπικού χαρακτήρα από την Επιτροπή πρέπει να τηρεί τις νόμιμες απαιτήσεις επεξεργασίας, καθώς και τις απαιτήσεις που αφορούν τη διαβίβαση των εν λόγω δεδομένων, και ότι η εν λόγω επεξεργασία υπόκειται σε προκαταρκτικό έλεγχο από τον Ευρωπαίο Επόπτη Προστασίας Δεδομένων κατόπιν κοινοποίησης του Επόπτη Προστασίας Δεδομένων της Επιτροπής.

               (9)

               Οι διατάξεις για την προστασία των δεδομένων θα πρέπει να θεσπίζουν τα δικαιώματα των προσώπων τα δεδομένα των οποίων έχουν εισαχθεί ή ενδέχεται να εισαχθούν στο ΣΕΠ σύμφωνα με τη γνωμοδότηση του Ευρωπαίου Επόπτη Προστασίας Δεδομένων. Όσον αφορά τα δεδομένα που εισάγονται στο ΣΕΠ, θα πρέπει να υπάρχει διαφοροποίηση ως προς το δικαίωμα ενημέρωσης των τρίτων μερών αναλόγως του αν πρόκειται για φυσικά πρόσωπα τα οποία απολαύουν ευρύτερων δικαιωμάτων προστασίας δεδομένων ή για νομικά πρόσωπα.

               (10)

               Ορισμένα δικαιώματα προστασίας δεδομένων υπόκεινται σε εξαιρέσεις τις οποίες προβλέπει το άρθρο 20 του κανονισμού (ΕΚ) αριθ. 45/2001, και οι οποίες πρέπει να εξετάζονται κατά περίπτωση και να εφαρμόζονται σε προσωρινή βάση. Η εφαρμογή των εξαιρέσεων αυτών θα πρέπει να εναπόκειται αποκλειστικά στην υπηρεσία που είναι αρμόδια να ζητήσει την εισαγωγή, την τροποποίηση καθώς και τη διόρθωση ή τη διαγραφή των σχετικών δεδομένων.

               (11)

               Δεδομένου ότι οι αποκλεισμοί σύμφωνα με το άρθρο 94 του δημοσιονομικού κανονισμού αφορούν συγκεκριμένες διαδικασίες ανάθεσης συμβάσεων/χορήγησης επιδοτήσεων, οι προειδοποιήσεις αυτές δεν θα πρέπει να εμπίπτουν στο επίπεδο W5, αλλά σε μια νέα κατηγορία, συγκεκριμένα στην κατηγορία W1δ, ενώ οι προειδοποιήσεις W5 θα πρέπει να δηλώνουν αποκλειστικά καταστάσεις αποκλεισμού που αφορούν όλες τις διαδικασίες ανάθεσης συμβάσεων/χορήγησης επιδοτήσεων.

               (12)

               Για την προστασία των οικονομικών συμφερόντων των Κοινοτήτων, ο αρμόδιος κύριος διατάκτης θα πρέπει, μέχρις ότου ληφθεί η απόφαση της Επιτροπής σχετικά με την εφαρμογή του άρθρου 96 του δημοσιονομικού κανονισμού, να ζητεί προσωρινή καταχώριση προειδοποίησης αποκλεισμού εάν η συμπεριφορά του τρίτου μέρους συνιστά επίσης σοβαρό επαγγελματικό παράπτωμα κατά την έννοια του άρθρου 93 παράγραφος 1 στοιχείο γ) του δημοσιονομικού κανονισμού, ώστε να διασφαλίζεται ότι κατά την εν εξελίξει διαδικασία επιβολής κυρώσεων δεν πρόκειται να ανατεθούν συμβάσεις ούτε να χορηγηθούν επιδοτήσεις στο τρίτο μέρος.

               (13)

               Η Επιτροπή πρέπει να τηρεί σειρά κανονισμών του Συμβουλίου για την εφαρμογή των κοινών θέσεων που εγκρίθηκαν βάσει του άρθρου 15 της συνθήκης για την Ευρωπαϊκή Ένωση (κοινή εξωτερική πολιτική και πολιτική ασφάλειας – ΚΕΠΠΑ), στο πλαίσιο των οποίων απαγορεύεται τα κεφάλαια και οι οικονομικοί πόροι να τίθενται, άμεσα ή έμμεσα, στη διάθεση ορισμένων φυσικών ή νομικών προσώπων, ομάδων ή οντοτήτων ή να χρησιμοποιούνται προς όφελός τους,

         ΑΠΟΦΑΣΙΖΕΙ:
   ΤΜΗΜΑ 1
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Αντικείμενο
   Η παρούσα απόφαση θεσπίζει το σύστημα έγκαιρης προειδοποίησης της Επιτροπής (στο εξής: «ΣΕΠ») όσον αφορά την εκτέλεση του γενικού προϋπολογισμού της Ευρωπαϊκής Ένωσης και οιωνδήποτε άλλων πόρων διαχειρίζονται οι Κοινότητες.
   Άρθρο 2
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:

               —

               ως «τρίτα μέρη» νοούνται οι υποψήφιοι, προσφέροντες, αντισυμβαλλόμενοι, προμηθευτές, πάροχοι υπηρεσιών και οι αντίστοιχοι υπεργολάβοι, καθώς και οι αιτούντες επιδοτήσεις, οι δικαιούχοι επιδοτήσεων και οι αντισυμβαλλόμενοί τους, καθώς και οι οντότητες που λαμβάνουν οικονομική στήριξη από δικαιούχο κοινοτικής επιδότησης σύμφωνα με το άρθρο 120 του δημοσιονομικού κανονισμού,

               —

               ως «αρμόδιος κύριος διατάκτης» νοείται ο κύριος διατάκτης της Επιτροπής, κατά την έννοια του άρθρου 59 του δημοσιονομικού κανονισμού, που είναι υπεύθυνος σύμφωνα με τους εσωτερικούς κανόνες για την εκτέλεση του γενικού προϋπολογισμού των Ευρωπαϊκών Κοινοτήτων (στο εξής «ο προϋπολογισμός»), περιλαμβανομένων των διευθυντών εκτελεστικών οργανισμών, καθώς και ο δευτερεύων διατάκτης, κατά την έννοια του άρθρου 59 του δημοσιονομικού κανονισμού, ο οποίος ασκεί τα καθήκοντα διευθυντή.

         Άρθρο 3
   Προειδοποιήσεις ΣΕΠ
   1.   Οι προειδοποιήσεις ΣΕΠ περιλαμβάνουν τα ακόλουθα δεδομένα:

               α)

               πληροφοριακά στοιχεία για τον προσδιορισμό της ταυτότητας τρίτων μερών που αντιπροσωπεύουν απειλή για τα οικονομικά συμφέροντα και τη φήμη των Κοινοτήτων ή για οποιουσδήποτε άλλους πόρους διαχειρίζονται οι Κοινότητες διότι διέπραξαν ή υπάρχει υπόνοια ότι έχουν διαπράξει απάτη ή σοβαρά διοικητικά λάθη, ή έχουν εκδοθεί εναντίον τους διαταγές κατάσχεσης ή σημαντικά εντάλματα είσπραξης, ή αποκλείονται σύμφωνα με τον δημοσιονομικό κανονισμό ή με δημοσιονομικούς περιορισμούς που συνδέονται με την ΚΕΠΠΑ·

               β)

               πληροφοριακά στοιχεία που αφορούν πρόσωπα που διαθέτουν εξουσίες εκπροσώπησης, λήψης αποφάσεων ή ελέγχου έναντι νομικών οντοτήτων που είναι τρίτα μέρη, όταν τα άτομα αυτά αντιπροσωπεύουν απειλή για τα οικονομικά συμφέροντα και τη φήμη των Κοινοτήτων ή για οιουσδήποτε άλλους πόρους διαχειρίζονται οι Κοινότητες για τους λόγους που αναφέρονται στο στοιχείο α)·

               γ)

               το είδος της προειδοποίησης και οι λόγοι για τους οποίους τα τρίτα μέρη που αναφέρονται στο στοιχείο α) ή τα πρόσωπα που αναφέρονται στο στοιχείο β) αντιπροσωπεύουν παρόμοια απειλή και, κατά περίπτωση, η διάρκεια της προειδοποίησης και ο υπεύθυνος επικοινωνίας για την προειδοποίηση αυτή.

         2.   Με την επιφύλαξη του άρθρου 1 παράγραφοι 2 και 3 του κανονισμού (ΕΚ, Ευρατόμ) αριθ. 1302/2008, δεδομένα που περιέχονται στο ΣΕΠ μπορεί να χρησιμοποιηθούν μόνο για την εκτέλεση του προϋπολογισμού ή κάθε άλλου πόρου που διαχειρίζονται οι Κοινότητες, περιλαμβανομένων των διαδικασιών χορήγησης επιδοτήσεων και ανάθεσης συμβάσεων, καθώς και των πληρωμών προς τρίτα μέρη.
   Η Ευρωπαϊκή Υπηρεσία Καταπολέμησης της Απάτης (OLAF) μπορεί να χρησιμοποιήσει τα δεδομένα για τη διενέργεια των ερευνών της σύμφωνα με τον κανονισμό (ΕΚ) αριθ. 1073/1999 και τον κανονισμό (Ευρατόμ) αριθ. 1074/1999, καθώς και για τις δραστηριότητες συλλογής πληροφοριών και πρόληψης της απάτης, συμπεριλαμβανομένων των αναλύσεων κινδύνων.
   Άρθρο 4
   Διαχείριση του ΣΕΠ
   1.   Ο υπόλογος της Επιτροπής ή το προσωπικό του στο οποίο έχει αναθέσει την εκτέλεση ορισμένων καθηκόντων σύμφωνα με το άρθρο 62 του δημοσιονομικού κανονισμού (στο εξής «ο υπόλογος») διασφαλίζει τη διαχείριση του ΣΕΠ και προβαίνει στις δέουσες τεχνικές ρυθμίσεις.
   Ο υπόλογος προβαίνει στην εισαγωγή, τροποποίηση ή διαγραφή προειδοποιήσεων ΣΕΠ σύμφωνα με τις αιτήσεις που του υποβάλλουν ο αρμόδιος κύριος διατάκτης, η OLAF και η Υπηρεσία Εσωτερικού Ελέγχου (IAS).
   2.   Ο υπόλογος εγκρίνει εκτελεστικά μέτρα όσον αφορά τις τεχνικές πτυχές και ορίζει σχετικές διαδικασίες στήριξης, μεταξύ άλλων και στον τομέα της ασφάλειας.
   Κοινοποιεί δε τα μέτρα αυτά στις υπηρεσίες της Επιτροπής και στους εκτελεστικούς οργανισμούς.
   Άρθρο 5
   Αιτήματα για καταχώριση, τροποποίηση ή διαγραφή προειδοποιήσεων
   1.   Όλες οι αιτήσεις για την καταχώριση προειδοποιήσεων, την τροποποίηση ή τη διαγραφή τους απευθύνονται στον υπόλογο.
   Μόνον ο αρμόδιος κύριος διατάκτης, ο γενικός διευθυντής ή ένας διευθυντής της OLAF ή της Υπηρεσίας Εσωτερικού Ελέγχου (IAS) μπορούν να υποβάλουν ανάλογες αιτήσεις. Προς τούτο, χρησιμοποιούν το υπόδειγμα που εμφανίζεται στο παράρτημα.
   2.   Η υπηρεσία η οποία διαπίστωσε ότι τρίτο μέρος βρίσκεται σε μία από τις καταστάσεις που περιγράφονται στο άρθρο 9 αποστέλλει στον υπόλογο αίτηση προειδοποίησης ΣΕΠ, με κοινοποίηση στον υπάλληλο ΣΕΠ που αναφέρεται στο άρθρο 7, έστω και αν το τρίτο μέρος υπόκειται ήδη σε προειδοποίηση ΣΕΠ.
   3.   Σύμφωνα με τη διαδικασία που περιγράφεται στην παράγραφο 2, η υπηρεσία που ζήτησε προειδοποίηση ΣΕΠ κοινοποιεί στον υπόλογο, κάνοντας χρήση του υποδείγματος που περιλαμβάνεται στο παράρτημα:

               α)

               κάθε μεταβολή των πληροφοριών που περιέχονται στην οικεία προειδοποίηση ΣΕΠ·

               β)

               τη διαγραφή αυτής της προειδοποίησης ΣΕΠ, εφόσον δεν ισχύει πλέον ο λόγος της προειδοποίησης.

         Ωστόσο, η αλλαγή του προσώπου επικοινωνίας για τις προειδοποιήσεις μπορεί να σταλεί με συστημένη επιστολή.
   4.   Η υπηρεσία που ζήτησε καταχώριση προειδοποίησης ΣΕΠ είναι επίσης υπεύθυνη και για τον συντονισμό των μέτρων που πρέπει να ληφθούν όσον αφορά την εκτέλεση του προϋπολογισμού συνεπεία αυτής της προειδοποίησης σύμφωνα με τα άρθρα 15 έως 22.
   5.   Η ενεργοποίηση προειδοποίησης για πρόσωπο με εξουσίες εκπροσώπησης, λήψης αποφάσεων ή ελέγχου έναντι του εκάστοτε νομικού προσώπου απαιτεί συμπληρωματική αίτηση, διαφορετική από εκείνη που απευθύνθηκε στο οικείο νομικό πρόσωπο.
   Άρθρο 6
   Πρόσβαση στο ΣΕΠ και χρησιμοποίησή του
   1.   Οι υπηρεσίες της Επιτροπής και οι εκτελεστικοί οργανισμοί έχουν άμεση πρόσβαση στα δεδομένα που περιλαμβάνονται στο ΣΕΠ μέσω του λογιστικού συστήματος που τους παρέχει η Επιτροπή (ABAC).
   Η υπηρεσία της Επιτροπής ή ο εκτελεστικός οργανισμός που είναι υπεύθυνοι για ένα τοπικό σύστημα μπορούν να χρησιμοποιούν το σύστημα αυτό για να αποκτήσουν πρόσβαση στα δεδομένα που περιέχει το ΣΕΠ, υπό την προϋπόθεση ότι διασφαλίζεται η συνοχή των δεδομένων μεταξύ του τοπικού συστήματος και του λογιστικού συστήματος ABAC.
   2.   Ο αρμόδιος κύριος διατάκτης ή το προσωπικό του επαληθεύουν την ύπαρξη προειδοποίησης στο ΣΕΠ όσον αφορά τρίτα μέρη στις ακόλουθες περιπτώσεις:

               α)

               στην περίπτωση ατομικών δημοσιονομικών δεσμεύσεων, πριν από την εγγραφή των δεσμεύσεων·

               β)

               στην περίπτωση συνολικών δημοσιονομικών δεσμεύσεων, πριν από την εγγραφή τυχόν ατομικής νομικής δέσμευσης στη συνολική δέσμευση·

               γ)

               στην περίπτωση προσωρινών δημοσιονομικών δεσμεύσεων, πριν από τη σύναψη της νομικής δέσμευσης που παρέχει το δικαίωμα για μεταγενέστερες πληρωμές.

         Εφόσον οι δεσμεύσεις που αναφέρονται στο στοιχείο γ) καλύπτουν την πληρωμή του προσωπικού και την επιστροφή των ταξιδιωτικών δαπανών που αφορούν τη συμμετοχή σε συσκέψεις και διαγωνισμούς, δεν ισχύει η υποχρέωση εκ των προτέρων επαλήθευσης των καταχωρίσεων ΣΕΠ.
   Στην περίπτωση διαδικασιών ανάθεσης δημοσίων συμβάσεων ή χορήγησης επιδοτήσεων, ο αρμόδιος κύριος διατάκτης ή το προσωπικό του επαληθεύουν την ύπαρξη προειδοποίησης στο ΣΕΠ το αργότερο πριν από τη λήψη της απόφασης ανάθεσης της σύμβασης.
   Ωστόσο, στην περίπτωση που η αναθέτουσα αρχή περιορίζει τον αριθμό των υποψηφίων που καλούνται να υποβάλουν προσφορά ή να διαπραγματευθούν σε κλειστή διαδικασία, ανταγωνιστικό διάλογο ή διαδικασία με διαπραγμάτευση μετά τη δημοσίευση προκήρυξης του διαγωνισμού, οι επαληθεύσεις αυτές διενεργούνται πριν ολοκληρωθεί η επιλογή των υποψηφίων.
   Όσον αφορά τους υπεργολάβους που υποβάλλονται σε προέγκριση, ο αρμόδιος διατάκτης ή το προσωπικό του μπορεί, βάσει της ανάλυσης κινδύνων που πραγματοποιούν, να αποφασίσουν να μην επαληθεύσουν την ύπαρξη προειδοποίησης στο ΣΕΠ.
   3.   Ο αρμόδιος διατάκτης ή το προσωπικό του επαληθεύουν σύμφωνα με την παράγραφο 2 την ύπαρξη προειδοποίησης στο ΣΕΠ σχετικά με πρόσωπο που διαθέτει εξουσία εκπροσώπησης, λήψης αποφάσεων ή ελέγχου έναντι του οικείου τρίτου μέρους, στις ακόλουθες περιπτώσεις:

               α)

               όταν ο αρμόδιος διατάκτης ή το προσωπικό του θεωρούν ότι η επαλήθευση αυτή είναι αναγκαία βάσει της διενεργηθείσας ανάλυσης κινδύνου·

               β)

               όταν τα έγγραφα που έχει ζητήσει ο αρμόδιος διατάκτης ή το προσωπικό του ως αποδεικτικά στοιχεία ότι το οικείο τρίτο μέρος δεν εμπίπτει σε καμία από τις περιπτώσεις που αναφέρονται στο άρθρο 93 παράγραφος 1 του δημοσιονομικού κανονισμού, αφορούν τα πρόσωπα αυτά.

         4.   Το συγκεκριμένο πρόσωπο επικοινωνίας για τις προειδοποιήσεις που αναφέρεται στο άρθρο 3 παράγραφος 1 στοιχείο γ) θέτει, εφόσον του ζητηθεί, όλες τις σχετικές πληροφορίες στη διάθεση του αρμόδιου διατάκτη ή του προσωπικού του. Όσον αφορά τις προειδοποιήσεις αποκλεισμού, εφαρμόζεται το άρθρο 12 του κανονισμού (ΕΚ, Ευρατόμ) αριθ. 1302/2008.
   5.   Οι παράγραφοι 2 έως 4 εφαρμόζονται επίσης στις πάγιες προκαταβολές για δαπάνες που υπερβαίνουν τα 300 ευρώ. Στην περίπτωση αυτή, ο υπόλογος παγίων προκαταβολών επαληθεύει αν υπάρχει προειδοποίηση στο ΣΕΠ, βάσει των πληροφοριακών στοιχείων που του έχουν διαβιβαστεί, πριν από τη σύναψη οποιασδήποτε νομικής δέσμευσης έναντι τρίτου μέρους.
   Άρθρο 7
   Υπάλληλοι ΣΕΠ
   1.   Ο γενικός διευθυντής της OLAF ή της Υπηρεσίας Εσωτερικού Ελέγχου (IAS) και κάθε κύριος διατάκτης ορίζει τουλάχιστον ένα μόνιμο ή έκτακτο υπάλληλο υπό την εποπτεία του ως υπάλληλο ΣΕΠ.
   Κοινοποιεί δε στον υπόλογο τον κατάλογο των προσώπων που έχουν οριστεί, καθώς και κάθε σχετική αλλαγή.
   2.   Ο υπάλληλος ΣΕΠ μπορεί να συμβουλεύεται τον κατάλογο όλων των τρίτων μερών, ή των προσώπων που διαθέτουν εξουσίες εκπροσώπησης, λήψης αποφάσεων ή ελέγχου έναντι τρίτων μερών, για τα οποία γίνεται καταχώριση προειδοποίησης ΣΕΠ. Όσον αφορά ζητήματα που άπτονται του ΣΕΠ, ο εν λόγω υπάλληλος εξασφαλίζει τη σύνδεση μεταξύ της υπηρεσίας και του υπολόγου. Επίσης συνδράμει την υπηρεσία κατά τη διαβίβαση πληροφοριών σχετικά με τις προειδοποιήσεις ΣΕΠ που έχει ζητήσει η υπηρεσία, καθώς και όσον αφορά τα μέτρα που πρέπει να ληφθούν συνεπεία των προειδοποιήσεων αυτών.
   3.   Ο υπόλογος δημοσιεύει τακτικά στον εσωτερικό δικτυακό τόπο της Γενικής Διεύθυνσης Προϋπολογισμού επικαιροποιημένο κατάλογο όλων των υπαλλήλων ΣΕΠ.
   Άρθρο 8
   Προστασία των δεδομένων και δικαιώματα των προσώπων τα οποία αφορούν τα δεδομένα
   1.   Στο πλαίσιο των προσκλήσεων υποβολής προσφορών και των προσκλήσεων υποβολής προτάσεων και, ελλείψει τέτοιων προσκλήσεων, πριν από την ανάθεση των συμβάσεων ή τη χορήγηση των επιδοτήσεων, ο κύριος διατάκτης ή το προσωπικό του ενημερώνουν τα τρίτα μέρη σχετικά με τα δεδομένα που τους αφορούν και τα οποία ενδέχεται να περιληφθούν στο ΣΕΠ, καθώς και σχετικά με τις οντότητες στις οποίες ενδέχεται να κοινοποιηθούν τα δεδομένα. Σε περίπτωση που τα τρίτα μέρη είναι νομικές οντότητες, ο αρμόδιος κύριος διατάκτης ή το προσωπικό του ενημερώνουν επίσης τα πρόσωπα που διαθέτουν εξουσίες εκπροσώπησης, λήψης αποφάσεων ή ελέγχου έναντι των οντοτήτων αυτών.
   2.   Η υπηρεσία που ζήτησε την καταχώριση προειδοποίησης ΣΕΠ είναι υπεύθυνη για τις σχέσεις με το φυσικό ή το νομικό πρόσωπο τα στοιχεία του οποίου εισάγονται στο ΣΕΠ (στο εξής «το πρόσωπο το οποίο αφορούν τα δεδομένα»):

               α)

               ενημερώνει το πρόσωπο το οποίο αφορούν τα δεδομένα σχετικά με την αίτηση ενεργοποίησης, επικαιροποίησης και διαγραφής οιασδήποτε προειδοποίησης αποκλεισμού W5α που το αφορά άμεσα και αναφέρει τους σχετικούς λόγους·

               β)

               απαντά στις αιτήσεις των προσώπων τα οποία αφορούν τα δεδομένα για τη διόρθωση όλων των ανακριβών ή ελλιπών προσωπικών δεδομένων, καθώς και σε οποιοδήποτε άλλο αίτημα ή ερώτηση των προσώπων αυτών.

         Ωστόσο, η υπηρεσία η οποία ζήτησε την καταχώριση της προειδοποίησης μπορεί να αποφασίσει ότι ισχύουν οι περιορισμοί που προβλέπει το άρθρο 20 παράγραφος 1 του κανονισμού (ΕΚ) αριθ. 45/2001.
   3.   Με την επιφύλαξη των απαιτήσεων παροχής πληροφοριών που ορίζονται στην παράγραφο 2, ένα φυσικό πρόσωπο του οποίου η ταυτότητα είναι δυνατό να εξακριβωθεί δεόντως μπορεί να ζητήσει από τον υπόλογο πληροφορίες για το αν είναι καταχωρισμένο στο ΣΕΠ.
   Με την επιφύλαξη της απόφασης της υπηρεσίας που ζήτησε την καταχώριση της προειδοποίησης ΣΕΠ για το αν ισχύουν οι περιορισμοί που αναφέρονται στο άρθρο 20 παράγραφος 1 του κανονισμού (ΕΚ) αριθ. 45/2001, ο υπόλογος ενημερώνει το εν λόγω πρόσωπο εγγράφως ή με ηλεκτρονικά μέσα αν είναι καταχωρισμένο στο ΣΕΠ.
   Αν το πρόσωπο είναι καταχωρισμένο, ο υπόλογος επισυνάπτει τα δεδομένα που είναι αποθηκευμένα στο ΣΕΠ σχετικά με το πρόσωπο αυτό. Ενημερώνει δε σχετικά την υπηρεσία που ζήτησε την καταχώριση της σχετικής προειδοποίησης.
   4.   Όσον αφορά τις διαγραφείσες προειδοποιήσεις, η πρόσβαση είναι δυνατή μόνο για λογιστικό έλεγχο και διενέργεια έρευνας, και δεν είναι ορατές από τους χρήστες του ΣΕΠ.
   Ωστόσο, η πρόσβαση σε δεδομένα προσωπικού χαρακτήρα που περιέχονται σε προειδοποιήσεις που αφορούν φυσικά πρόσωπα παραμένει δυνατή για τους σκοπούς αυτούς μόνο για πέντε έτη από τη διαγραφή της προειδοποίησης.
   ΤΜΗΜΑ 2
   ΠΛΗΡΟΦΟΡΙΕΣ ΠΟΥ ΕΙΣΑΓΟΝΤΑΙ ΣΤΟ ΣΕΠ
   Άρθρο 9
   Κατηγορίες προειδοποιήσεων
   Ανάλογα με τον χαρακτήρα ή τη σοβαρότητα των πραγματικών περιστατικών που περιέρχονται σε γνώση της υπηρεσίας που ζητεί την καταχώριση, οι προειδοποιήσεις ΣΕΠ υποδιαιρούνται στις ακόλουθες πέντε κατηγορίες:

               1.

               W1, όταν οι πληροφορίες παρέχουν επαρκή βεβαιότητα ότι ενδέχεται να καταχωρισθούν στο σύστημα διαπιστωμένες απάτες ή σοβαρά διοικητικά λάθη ή όταν πρέπει να ληφθούν συντηρητικά μέτρα μετά τον αποκλεισμό τρίτου μέρους, σύμφωνα με το άρθρο 94 του δημοσιονομικού κανονισμού·

               2.

               W2, όταν διαπιστωθεί ότι τρίτο μέρος έχει διαπράξει σοβαρό διοικητικό λάθος ή απάτη·

               3.

               W3, όταν τρίτο μέρος είναι διάδικος σε δίκη η οποία εκκρεμεί σχετικά με την κοινοποίηση διαταγής κατάσχεσης, ή έχει κινηθεί εναντίον του δικαστική διαδικασία για σοβαρά διοικητικά λάθη ή απάτη·

               4.

               W4, όταν έχουν εκδοθεί από την Επιτροπή για τρίτα μέρη εντάλματα είσπραξης τα οποία υπερβαίνουν ένα ορισμένο ποσό και η πληρωμή τους έχει καθυστερήσει σημαντικά·

               5.

               W5, όταν τρίτο μέρος αποκλείεται σύμφωνα με τον δημοσιονομικό κανονισμό ή κανονισμούς του Συμβουλίου οι οποίοι επιβάλλουν δημοσιονομικούς περιορισμούς που συνδέονται με την ΚΕΠΠΑ.

         Άρθρο 10
   Προειδοποιήσεις W1
   1.   Η OLAF ζητεί την ενεργοποίηση της προειδοποίησης W1α όταν οι έρευνές της σε πρώιμο στάδιο παρέχουν επαρκή βεβαιότητα ότι ενδέχεται να καταχωρισθούν στο σύστημα διαπιστωμένες απάτες ή σοβαρά διοικητικά λάθη σε σχέση με τρίτα μέρη, ιδίως εκείνα που είναι ή υπήρξαν δικαιούχοι κοινοτικών κεφαλαίων. Η OLAF ενημερώνει για τις αιτήσεις αυτές τον υπάλληλο ΣΕΠ της οικείας υπηρεσίας.
   2.   Η OLAF και η Υπηρεσία Εσωτερικού Ελέγχου (IAS) ζητούν την ενεργοποίηση της προειδοποίησης W1β όταν οι έρευνές τους παρέχουν επαρκή βεβαιότητα ότι ενδέχεται να καταχωρισθούν στο σύστημα τελικά πορίσματα για σοβαρά διοικητικά λάθη ή απάτη σε σχέση με τρίτα μέρη, ιδίως εκείνα που είναι ή υπήρξαν δικαιούχοι κοινοτικών κεφαλαίων. Ενημερώνουν για τις αιτήσεις αυτές τον υπάλληλο ΣΕΠ της οικείας υπηρεσίας.
   3.   Ο αρμόδιος κύριος διατάκτης ζητεί την ενεργοποίηση προειδοποίησης W1γ σε περίπτωση που οι έρευνες του Ελεγκτικού Συνεδρίου, του δικού του κλιμακίου εσωτερικού ελέγχου ή οιοσδήποτε άλλος λογιστικός έλεγχος ή έρευνα που διενεργούνται υπ’ ευθύνη του ή περιέρχονται σε γνώση του παρέχουν επαρκή βεβαιότητα ότι ενδέχεται να καταχωρισθούν στο σύστημα τελικά πορίσματα για σοβαρά διοικητικά λάθη ή απάτη σε σχέση με τρίτα μέρη, ιδίως εκείνα που είναι ή υπήρξαν δικαιούχοι κοινοτικών κεφαλαίων κατά την άσκηση των καθηκόντων του.
   4.   Ο αρμόδιος κύριος διατάκτης ζητεί την ενεργοποίηση προειδοποίησης W1δ σε περίπτωση που αποκλείει υποψήφιο, προσφέροντα ή αιτούντα από την ανάθεση σύμβασης ή τη χορήγηση επιδότησης στο πλαίσιο δεδομένης διαδικασίας σύμφωνα με το άρθρο 94 στοιχεία α) ή β) του δημοσιονομικού κανονισμού.
   Οι προειδοποιήσεις αποκλεισμού που καταχωρίζονται σύμφωνα με το άρθρο 10 παράγραφος 4 του κανονισμού (ΕΚ, Ευρατόμ) αριθ. 1302/2008 θεωρούνται προειδοποιήσεις W1δ για τους σκοπούς του ΣΕΠ.
   5.   Οι προειδοποιήσεις W1 παραμένουν ενεργές για ανώτατο διάστημα έξι μηνών και διαγράφονται αυτόματα. Αν η προειδοποίηση ΣΕΠ πρέπει να διατηρηθεί και δεν μπορεί να αντικατασταθεί με άλλο είδος προειδοποίησης εντός της ίδιας χρονικής περιόδου, υποβάλλεται νέα αίτηση.
   Άρθρο 11
   Προειδοποιήσεις W2
   1.   Η OLAF και η Υπηρεσία Εσωτερικού Ελέγχου (IAS) ζητούν την ενεργοποίηση προειδοποίησης W2α εφόσον οι έρευνές τους οδηγήσουν σε διαπίστωση σοβαρών διοικητικών λαθών ή απάτης που αφορά τρίτα μέρη, ιδίως εκείνα που είναι ή υπήρξαν δικαιούχοι κοινοτικών κεφαλαίων.
   2.   Ο αρμόδιος κύριος διατάκτης ζητεί την ενεργοποίηση προειδοποίησης W2β εφόσον το Ελεγκτικό Συνέδριο, το δικό του κλιμάκιο εσωτερικού ελέγχου IAC ή οιοσδήποτε άλλος λογιστικός έλεγχος ή έρευνα που διενεργούνται υπ’ ευθύνη του ή περιέρχονται σε γνώση του έχουν εκδώσει γραπτές διαβεβαιώσεις σοβαρών διοικητικών λαθών ή απάτης σε σχέση με τρίτα μέρη, ιδίως εκείνα που κατά την άσκηση των καθηκόντων του είναι ή υπήρξαν δικαιούχοι κοινοτικών κεφαλαίων.
   3.   Οι προειδοποιήσεις W2 παραμένουν ενεργές για ανώτατο διάστημα έξι μηνών και διαγράφονται αυτόματα. Αν η προειδοποίηση ΣΕΠ πρέπει να διατηρηθεί και δεν μπορεί να αντικατασταθεί με άλλο είδος προειδοποίησης εντός της ίδιας χρονικής περιόδου, υποβάλλεται νέα αίτηση.
   Άρθρο 12
   Προειδοποιήσεις W3
   1.   Ο υπόλογος εισάγει προειδοποίηση W3α μόλις λάβει από τη Γενική Γραμματεία κοινοποίηση διαταγής κατάσχεσης που αφορά τρίτο μέρος.
   2.   Ο αρμόδιος διατάκτης ζητεί την ενεργοποίηση προειδοποίησης W3β σε περίπτωση που έχει γίνει γνωστό ότι έχει κινηθεί εναντίον τρίτων μερών, ιδίως εκείνων που είναι ή υπήρξαν δικαιούχοι κοινοτικών κεφαλαίων κατά την άσκηση των καθηκόντων του, δικαστική διαδικασία για σοβαρά διοικητικά λάθη ή απάτη.
   Ωστόσο, όταν οι έρευνες που διενεργεί η OLAF οδηγούν στην κίνηση παρόμοιας δικαστικής διαδικασίας ή όταν η OLAF παρέχει συνδρομή ή παρακολουθεί την εν λόγω διαδικασία, η OLAF ζητεί ενεργοποίηση της αντίστοιχης προειδοποίησης W3β.
   3.   Η προειδοποίηση W3 παραμένει ενεργή μέχρι να εκδοθεί απόφαση με ισχύ δεδικασμένου ή να διευθετηθεί η υπόθεση με διαφορετικό τρόπο.
   Άρθρο 13
   Προειδοποιήσεις W4
   1.   Ο υπόλογος εισάγει προειδοποίηση W4 σε σχέση με τρίτα μέρη για τα οποία η Επιτροπή έχει εκδώσει εντάλματα είσπραξης που υπερβαίνουν ορισμένο ποσό και η πληρωμή των οποίων έχει καθυστερήσει σημαντικά.
   2.   Ο υπόλογος θεσπίζει εσωτερικές κατευθυντήριες γραμμές όσον αφορά τα όρια που καθορίζουν τα σχετικά ποσά και την προθεσμία καταχώρισης στο πλαίσιο των προειδοποιήσεων W4.
   3.   Κάθε προειδοποίηση W4 παραμένει ενεργή όσο εκκρεμεί η οφειλή. Ο υπόλογος διαγράφει την προειδοποίηση μόλις τακτοποιηθεί η οφειλή.
   Άρθρο 14
   Προειδοποιήσεις W5
   1.   Οι προειδοποιήσεις αποκλεισμού που καταχωρίζονται σύμφωνα με το άρθρο 10 παράγραφοι 1, 2 και 3 του κανονισμού (ΕΚ, Ευρατόμ) αριθ. 1302/2008 θεωρούνται προειδοποιήσεις W5a για τους σκοπούς του ΣΕΠ.
   2.   Η προειδοποίηση W5β καταχωρίζεται κατόπιν αιτήσεως της υπηρεσίας της Επιτροπής που είναι αρμόδια για την οικεία νομοθεσία όσον αφορά φυσικά ή νομικά πρόσωπα, ομάδες ή οντότητες που περιλαμβάνονται στον κατάλογο σύμφωνα με κανονισμό του Συμβουλίου που επιβάλλει δημοσιονομικούς περιορισμούς όσον αφορά την ΚΕΠΠΑ, στο μέτρο που εξακολουθεί να ισχύει ο ορισμός του οικείου προσώπου, ομάδας ή οντότητας. Η προειδοποίηση μνημονεύει τις παραπομπές του κανονισμού που επιβάλλει τους περιορισμούς ή τη σχετική εκτελεστική πράξη.
   3.   Οι καταχωρίσεις προειδοποιήσεων αποκλεισμού υπόκεινται στους ακόλουθους κανόνες:

               α)

               Όταν ο αρμόδιος κύριος διατάκτης προτίθεται να αποκλείσει τρίτο μέρος κατ’ εφαρμογή του άρθρου 93 παράγραφος 1 στοιχεία α), β), γ), δ) και ε) του δημοσιονομικού κανονισμού, παρέχει στο οικείο τρίτο μέρος τη δυνατότητα να εκφράσει εγγράφως τις απόψεις του. Η σχετική προθεσμία ανέρχεται σε 14 τουλάχιστον ημερολογιακές ημέρες. Πριν προβεί στον αποκλεισμό του τρίτου μέρους κατ’ εφαρμογή του άρθρου 93 παράγραφος 1 στοιχείο γ), ο αρμόδιος κύριος διατάκτης ζητεί τη γνωμοδότηση της νομικής υπηρεσίας και της Γενικής Διεύθυνσης Προϋπολογισμού.
               Εν αναμονή της ενδεχόμενης έκδοσης απόφασης της Επιτροπής σχετικά με τη διάρκεια του αποκλεισμού, ο αρμόδιος διατάκτης ζητεί, σύμφωνα με το άρθρο 9 παράγραφος 2 του κανονισμού (ΕΚ, Ευρατόμ) αριθ. 1302/2008, την προσωρινή καταχώριση προειδοποίησης αποκλεισμού και παραπέμπει το ταχύτερο δυνατό την υπόθεση στην Επιτροπή. Προκειμένου να προστατεύσει τα οικονομικά συμφέροντα των Κοινοτήτων, ο αρμόδιος διατάκτης μπορεί να ζητήσει την προσωρινή καταχώριση προειδοποίησης αποκλεισμού W5α πριν δοθεί στο τρίτο πρόσωπο η δυνατότητα να διατυπώσει τις απόψεις του. Ειδάλλως, μπορεί να ζητήσει καταχώριση προειδοποίησης W2.

               β)

               Όταν ο αρμόδιος κύριος διατάκτης προτίθεται να κινήσει τη διαδικασία σύμφωνα με το άρθρο 96 του δημοσιονομικού κανονισμού, παρέχει στο τρίτο μέρος τη δυνατότητα να διατυπώσει εγγράφως τις απόψεις του. Η σχετική προθεσμία ανέρχεται σε 14 τουλάχιστον ημερολογιακές ημέρες.
               Αφού ζητήσει τη γνωμοδότηση της νομικής υπηρεσίας και της Γενικής Διεύθυνσης Προϋπολογισμού και εν αναμονή ενδεχόμενης έκδοσης απόφασης της Επιτροπής σχετικά με τις διοικητικές κυρώσεις, ο αρμόδιος κύριος διατάκτης ζητεί, σύμφωνα με το άρθρο 9 παράγραφος 2 του κανονισμού (ΕΚ, Ευρατόμ) αριθ. 1302/2008, την προσωρινή καταχώριση προειδοποίησης αποκλεισμού W5α αν η συμπεριφορά του τρίτου μέρους συνιστά επίσης σοβαρό επαγγελματικό παράπτωμα κατά την έννοια του άρθρου 93 παράγραφος 1 στοιχείο γ) του δημοσιονομικού κανονισμού.

               γ)

               Κάθε αίτηση οριστικής καταχώρισης προειδοποίησης W5α σύμφωνα με το άρθρο 93 παράγραφος 1 στοιχεία β), γ), ε) ή στ) του δημοσιονομικού κανονισμού προσδιορίζει την αποφασισθείσα από την Επιτροπή διάρκεια του αποκλεισμού.

         ΤΜΗΜΑ 3
   ΕΠΙΠΤΩΣΕΙΣ ΤΩΝ ΠΡΟΕΙΔΟΠΟΙΗΣΕΩΝ ΣΕΠ ΟΣΟΝ ΑΦΟΡΑ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ
   Άρθρο 15
   Η επίπτωση των προειδοποιήσεων ΣΕΠ στις δημοσιονομικές πράξεις
   1.   Ο υπόλογος αναστέλλει κάθε πληρωμή προς δικαιούχο για τον οποίο έχει καταχωρισθεί προειδοποίηση W2, W3, W4 ή W5. Κοινοποιεί στον αρμόδιο κύριο διατάκτη και του ζητεί να αναφέρει τους λόγους για τους οποίους θα πρέπει να πραγματοποιηθεί η πληρωμή παρά την ύπαρξη προειδοποιήσεων ΣΕΠ των κατηγοριών W2, W3β και W5α.
   2.   Εκτός από τις προειδοποιήσεις W5β και τις προειδοποιήσεις W3α κατόπιν διαταγών συντηρητικής κατάσχεσης, πραγματοποιούνται αμελλητί οι αποδεδειγμένα οφειλόμενες πληρωμές μετά τις επαληθεύσεις που διενήργησε ο αρμόδιος κύριος διατάκτης κατά τον χρόνο αναστολής της προθεσμίας πληρωμών σύμφωνα με το άρθρο 106 παράγραφος 4 του κανονισμού (ΕΚ, Ευρατόμ) αριθ. 2342/2002 ή σύμφωνα με τους όρους της σύμβασης ή της επιδότησης όπως αναφέρεται στο άρθρο 18 παράγραφος 1 στοιχείο β) και στο άρθρο 22 παράγραφος 1 στοιχείο α).
   Ωστόσο, ο υπόλογος μπορεί να αποδεσμεύσει την ανασταλείσα πληρωμή μόνον εφόσον λάβει από τον αρμόδιο κύριο διατάκτη αιτιολογημένη επιβεβαίωση εκτέλεσης της οφειλόμενης πληρωμής. Ελλείψει αυτής της επιβεβαίωσης, η πληρωμή παραμένει σε αναστολή και το ένταλμα πληρωμής επιστρέφεται, εφόσον κριθεί αναγκαίο, στον αρμόδιο κύριο διατάκτη.
   Σε περίπτωση αποδέσμευσης της πληρωμής με συμψηφισμό σύμφωνα με το άρθρο 73 του δημοσιονομικού κανονισμού και το άρθρο 83 του κανονισμού (ΕΚ, Ευρατόμ) αριθ. 2342/2002 έπειτα από προειδοποίηση W4 ή σε περίπτωση που η πληρωμή πραγματοποιήθηκε κατόπιν εκτελεστής διαταγής κατάσχεσης, ο υπόλογος καταρτίζει δεόντως καταχωρισθέν υπόμνημα.
   3.   Όσον αφορά τρίτο μέρος που έχει λάβει προειδοποίηση W5, δεν μπορεί να πραγματοποιηθεί καμία ατομική δημοσιονομική δέσμευση, καμία καταχώριση ατομικής νομικής δέσμευσης στους δημοσιονομικούς λογαριασμούς βάσει συνολικής δέσμευσης και καμία σύναψη νομικής δέσμευσης βάσει προσωρινής δέσμευσης.
   Άρθρο 16
   Συνέπειες της προειδοποίησης W1
   Η προειδοποίηση W1 καταχωρίζεται μόνο για λόγους πληροφόρησης και δεν έχει καμία άλλη συνέπεια εκτός από τη λήψη αυστηρότερων μέτρων παρακολούθησης.
   Άρθρο 17
   Επιπτώσεις των προειδοποιήσεων W2, W3β ή W4 στις διαδικασίες ανάθεσης συμβάσεων ή χορήγησης επιδοτήσεων
   1.   Σε περίπτωση καταχώρισης προειδοποίησης W2, W3β ή W4 κατά τον χρόνο που ο αρμόδιος κύριος διατάκτης ή το προσωπικό του ζητεί τη γνωμοδότηση του ΣΕΠ σύμφωνα με το άρθρο 6 παράγραφος 2 στοιχείο α), ο διατάκτης ενημερώνει, εάν το επιτρέπει το στάδιο της διαδικασίας, την επιτροπή αξιολόγησης για την ανάθεση της σύμβασης ή τη χορήγηση της επιδότησης σχετικά με την ύπαρξη της προειδοποίησης, στο μέτρο που η ύπαρξη της προειδοποίησης αυτής συνιστά νέο στοιχείο που πρέπει να εξεταστεί σε συνάρτηση με τα κριτήρια επιλογής που διέπουν την ανάθεση της συγκεκριμένης σύμβασης ή τη χορήγηση της συγκεκριμένης επιδότησης. Ο αρμόδιος κύριος διατάκτης συνεκτιμά τα στοιχεία αυτά, ιδίως εάν το τρίτο μέρος που είναι καταχωρισμένο στο ΣΕΠ βρίσκεται στην πρώτη θέση του καταλόγου της επιτροπής αξιολόγησης.
   2.   Αν το τρίτο μέρος για το οποίο έχει καταχωρισθεί προειδοποίηση W2, W3β ή W4 βρίσκεται πρώτο στον κατάλογο της επιτροπής αξιολόγησης, ο αρμόδιος κύριος διατάκτης, λαμβάνοντας δεόντως υπόψη την υποχρέωση να προστατεύει τα οικονομικά συμφέροντα και την εικόνα της Κοινότητας, τη φύση και τη σοβαρότητα των λόγων που επέβαλαν την προειδοποίηση, το ύψος και τη διάρκεια της σύμβασης ή της επιδότησης και, κατά περίπτωση, τον επείγοντα χαρακτήρα εφαρμογής της, λαμβάνει μία από τις ακόλουθες αποφάσεις:

               α)

               να αναθέσει τη σύμβαση ή να χορηγήσει την επιδότηση στο τρίτο μέρος παρά την καταχώριση στο ΣΕΠ και να διασφαλίσει ότι θα ληφθούν αυστηρότερα μέτρα παρακολούθησης·

               β)

               σε περίπτωση που η ύπαρξη της προειδοποίησης θέτει αντικειμενικά σε αμφισβήτηση την αρχική αξιολόγηση της συμμόρφωσης με τα κριτήρια επιλογής και ανάθεσης, να αναθέσει τη σύμβαση ή να χορηγήσει την επιδότηση σε άλλον προσφέροντα ή αιτούντα βάσει αξιολόγησης της συμμόρφωσης με τα κριτήρια επιλογής και ανάθεσης διαφορετικής από εκείνη της επιτροπής αξιολόγησης και να αιτιολογήσει δεόντως την απόφασή του·

               γ)

               να περατώσει τη διαδικασία χωρίς να αναθέσει τη σύμβαση και να αιτιολογήσει δεόντως την περάτωση της διαδικασίας στα πληροφοριακά στοιχεία που θα διαβιβάσει στον προσφέροντα.

         Σε περίπτωση που ο αρμόδιος κύριος διατάκτης αποφασίσει να περατώσει τη διαδικασία σύμφωνα με το στοιχείο γ), για την ανάθεση της σύμβασης μέσω νέας διαδικασίας μπορεί να χρησιμοποιηθεί περιοριστική διαδικασία με τις προθεσμίες που προβλέπονται για επείγουσες περιπτώσεις σύμφωνα με το άρθρο 142 του κανονισμού (ΕΚ, Ευρατόμ) αριθ. 2342/2002.
   Άρθρο 18
   Επιπτώσεις προειδοποιήσεων W2, W3β ή W4 όσον αφορά υφιστάμενες συμβάσεις ή επιδοτήσεις
   1.   Σε περίπτωση που καταχωρισθεί προειδοποίηση W2, W3β ή W4 για λόγους που αφορούν την εκτέλεση ή την ανάθεση τρέχουσας σύμβασης ή επιδότησης ή τη σχετική διαδικασία ανάθεσης, ο αρμόδιος κύριος διατάκτης μπορεί, αφού λάβει δεόντως υπόψη τους κινδύνους, τη φύση της προειδοποίησης και τους λόγους που την προκάλεσαν, τις επιπτώσεις που ενδέχεται να έχει στην εκτέλεση της σύμβασης ή της επιδότησης, ιδίως όσον αφορά το ύψος, τη διάρκεια και, κατά περίπτωση, τον επείγοντα χαρακτήρα της, να προβεί σε μία ή περισσότερες από τις ακόλουθες ενέργειες:

               α)

               αποφασίζει να επιτρέψει στον αντισυμβαλλόμενο ή τον δικαιούχο να προχωρήσουν στην εκτέλεση της σύμβασης ή της επιδότησης, υπό προκαθορισμένα αυστηρότερα μέτρα παρακολούθησης·

               β)

               αναστέλλει την προθεσμία πληρωμών σύμφωνα με το άρθρο 106 παράγραφος 4 του κανονισμού (ΕΚ, Ευρατόμ) αριθ. 2342/2002 με σκοπό περαιτέρω επαλήθευση προκειμένου να βεβαιωθεί, πριν από κάθε περαιτέρω πληρωμή, ότι πρόκειται για επιλέξιμες δαπάνες, και ακολούθως εκτελεί τις οφειλόμενες πληρωμές·

               γ)

               αναστέλλει την εκτέλεση της σύμβασης ή της επιδότησης σύμφωνα με τα άρθρα 103 και 119 του δημοσιονομικού κανονισμού·

               δ)

               καταγγέλλει τη σύμβαση ή την επιδότηση εάν η σύμβαση ή η επιδότηση περιέχει ανάλογη διάταξη.

         2.   Σε περίπτωση που η προειδοποίηση W2, W3β ή W4 δεν έχει καταχωρισθεί για λόγους που συνδέονται με τρέχουσα σύμβαση ή επιδότηση ή με τη σχετική διαδικασία ανάθεσης, ο αρμόδιος κύριος διατάκτης μπορεί, αναλόγως του είδους της προειδοποίησης και των επιπτώσεων που ενδέχεται να έχει στην εκτέλεση της τρέχουσας σύμβασης ή επιδότησης, και αφού λάβει δεόντως υπόψη τους κινδύνους, ιδίως τον κίνδυνο δικαστικής διαφοράς, να προβεί στις ακόλουθες ενέργειες:

               α)

               εφαρμόζει μία η περισσότερες από τις εναλλακτικές λύσεις που αναφέρονται στην παράγραφο 1 στοιχεία α) και β)·

               β)

               καταγγέλλει τη σύμβαση ή την επιδότηση εάν υπάρχει διάταξη που επιτρέπει την καταγγελία σε περίπτωση νέων στοιχείων, εφόσον τα στοιχεία αυτά αιτιολογούν πραγματική απώλεια εμπιστοσύνης εκ μέρους της Επιτροπής και απειλή για τη φήμη των Κοινοτήτων.

         Άρθρο 19
   Επιπτώσεις προειδοποίησης W3α
   1.   Σε περίπτωση που τρίτο μέρος αποτελεί αντικείμενο προειδοποίησης W3α που αντιστοιχεί σε διαταγή συντηρητικής κατάσχεσης, ο υπόλογος διατηρεί την αναστολή όλων των πληρωμών εν αναμονή τελικής δικαστικής απόφασης σχετικά με την απαίτηση του κυριότερου πιστωτή, αν έτσι ορίζει η ισχύουσα εθνική νομοθεσία. Σε περίπτωση που η διαταγή συντηρητικής κατάσχεσης περιορίζεται σε συγκεκριμένο ποσό σύμφωνα με την απόφαση («cantonnement»), ο υπόλογος αναστέλλει τις πληρωμές μέχρι το εν λόγω ποσό.
   2.   Σε περίπτωση που τρίτο μέρος αποτελεί αντικείμενο προειδοποίησης W3α που αντιστοιχεί σε εκτελεστή διαταγή κατάσχεσης, ο αρμόδιος κύριος διατάκτης ή το προσωπικό του, σε στενή συνεργασία με τον υπόλογο, εκτελούν την πληρωμή την οποία όφειλε αρχικά η Επιτροπή ή ο εκτελεστικός οργανισμός στο μέρος που υφίσταται την κατάσχεση, προς όφελος του πιστωτή, μέχρι το ποσό στο οποίο ανέρχεται η κατάσχεση.
   3.   Εφαρμόζονται οι παράγραφοι 2 και 3 εκτός εάν η επιβολή της διαταγής κατάσχεσης ενδέχεται να προκαλέσει παρακώλυση της ομαλής λειτουργίας της Επιτροπής ή του εκτελεστικού οργανισμού. Στην περίπτωση αυτή, ο υπόλογος επικαλείται το άρθρο 1 του πρωτοκόλλου περί προνομίων και ασυλιών.
   Άρθρο 20
   Επιπτώσεις προειδοποίησης W4
   1.   Σε περίπτωση που τρίτο μέρος αποτελεί αντικείμενο προειδοποίησης W4, ο υπόλογος εξετάζει συστηματικά το ενδεχόμενο συμψηφισμού των απαιτήσεων της Κοινότητας με την οφειλόμενη στο τρίτο μέρος πληρωμή σύμφωνα με το άρθρο 73 του δημοσιονομικού κανονισμού και το άρθρο 83 του κανονισμού (ΕΚ, Ευρατόμ) αριθ. 2342/2002.
   2.   Ο αρμόδιος κύριος διατάκτης λαμβάνει υπόψη τις πληροφορίες αυτές πριν προβεί στην ανάθεση νέας σύμβασης ή στη χορήγηση νέας επιδότησης στο τρίτο μέρος.
   Άρθρο 21
   Επιπτώσεις προειδοποίησης W5 όσον αφορά διαδικασίες ανάθεσης συμβάσεων και χορήγησης επιδοτήσεων
   Ο αρμόδιος κύριος διατάκτης αποκλείει τρίτο μέρος που αποτελεί αντικείμενο προειδοποίησης W5 από τη συμμετοχή στη διαδικασία ανάθεσης σύμβασης ή επιδότησης στη φάση αξιολόγησης των κριτηρίων αποκλεισμού σύμφωνα με τα άρθρα 93 και 114 παράγραφος 3 του δημοσιονομικού κανονισμού ή σύμφωνα με τον ισχύοντα κανονισμό του Συμβουλίου που επιβάλλει δημοσιονομικούς περιορισμούς που συνδέονται με την ΚΕΠΠΑ.
   Άρθρο 22
   Ειδικές επιπτώσεις προειδοποίησης W5 σε υφιστάμενες συμβάσεις ή επιδοτήσεις
   1.   Σε περίπτωση καταχώρισης προειδοποίησης W5α για λόγους που ενδέχεται να επηρεάσουν την εκτέλεση συμβάσεων ή επιδοτήσεων που έχουν ήδη συναφθεί, ο αρμόδιος κύριος διατάκτης προβαίνει στις ακόλουθες ενέργειες:

               α)

               εφόσον το επιτρέπουν οι όροι της σύμβασης ή της επιδότησης, και εφόσον ο λόγος για την καταχώριση προειδοποίησης W5 αφορά την εκτέλεση ή την ανάθεση τρέχουσας σύμβασης ή επιδότησης:

                           i)

                           αναστέλλει τις πληρωμές με σκοπό την επαλήθευση, εκτελεί τις οφειλόμενες πληρωμές και ανακτά τα αχρεωστήτως καταβληθέντα ποσά, ει δυνατόν μέσω συμψηφισμού με οφειλόμενες πληρωμές·

                           ii)

                           καταγγέλλει τη σύμβαση ή την επιδότηση.

               β)

               Σε όλες τις άλλες περιπτώσεις, εφαρμόζει μία από τις εναλλακτικές λύσεις που αναφέρονται στο άρθρο 18 παράγραφος 1.

         2.   Με την επιφύλαξη των κανονισμών του Συμβουλίου για την εφαρμογή των κοινών θέσεων που εκδόθηκαν βάσει του άρθρου 15 της συνθήκης για την Ευρωπαϊκή Ένωση, στις οποίες βασίζονται οι προειδοποιήσεις W5β, ισχύουν οι ακόλουθοι κανόνες:

               α)

               κανένα κεφάλαιο δεν μπορεί να τεθεί, άμεσα ή έμμεσα, στη διάθεση ούτε να χρησιμοποιηθεί προς όφελος φυσικού ή νομικού προσώπου, ομάδας ή οντότητας που αναφέρονται στον σχετικό κανονισμό του Συμβουλίου·

               β)

               κανένας οικονομικός πόρος δεν μπορεί να τεθεί, άμεσα ή έμμεσα, στη διάθεση ούτε να χρησιμοποιηθεί προς όφελος φυσικού ή νομικού προσώπου, ομάδας ή οντότητας που αναφέρονται στον σχετικό κανονισμό του Συμβουλίου.

         Άρθρο 23
   Παραπομπή στην Επιτροπή
   Σε εξαιρετικές περιπτώσεις, περιλαμβανομένων καταστάσεων όπου ο συνεπαγόμενος κίνδυνος αφορά τη φήμη ή έχει πολιτικό χαρακτήρα, και εφόσον τα άρθρα 15 μέχρι 22 δεν παρέχουν ικανοποιητική λύση, ο αρμόδιος κύριος διατάκτης παραπέμπει την υπόθεση στο μέλος της Επιτροπής που είναι αρμόδιο για τον σχετικό τομέα πολιτικής, το οποίο μπορεί με τη σειρά του να παραπέμψει το ζήτημα στην Επιτροπή.
   Η Γενική Γραμματεία τηρείται ενήμερη για όλες τις σχετικές ανταλλαγές.
   ΤΜΗΜΑ 4
   ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
   Άρθρο 24
   Μεταβατικές διατάξεις
   1.   Η υπηρεσία που ζήτησε την καταχώριση προειδοποίησης ΣΕΠ πριν από την έκδοση της παρούσας απόφασης παραμένει υπεύθυνη για την τροποποίηση ή τη διαγραφή προειδοποιήσεων που καταχωρίσθηκαν την αιτήσει της σύμφωνα με την παρούσα απόφαση.
   2.   Όσον αφορά αποκλεισμούς που αποφάσισε αρμόδιος κύριος διατάκτης σύμφωνα με το άρθρο 93 παράγραφος 1 στοιχεία β) και ε) του δημοσιονομικού κανονισμού πριν από την 1η Μαΐου 2007, η διάρκεια της περιόδου αποκλεισμού λαμβάνει υπόψη τη διάρκεια ισχύος του ποινικού μητρώου βάσει της εθνικής νομοθεσίας. Όσον αφορά τους αποκλεισμούς αυτούς εφαρμόζεται ανώτατη διάρκεια τεσσάρων ετών από την ημερομηνία κοινοποίησης της απόφασης. Εάν έχει παρέλθει η μέγιστη αυτή προθεσμία, ο αρμόδιος κύριος διατάκτης ζητεί διαγραφή της προειδοποίησης.
   Άρθρο 25
   Κατάργηση της απόφασης σχετικά με το σύστημα έγκαιρης προειδοποίησης
   Η απόφαση C(2004)193/3 της Επιτροπής (8) σχετικά με το σύστημα έγκαιρης προειδοποίησης καταργείται από την 1η Ιανουαρίου 2009.
   Άρθρο 26
   Εφαρμογή
   Η παρούσα απόφαση εφαρμόζεται από την 1η Ιανουαρίου 2009.
   Άρθρο 27
   Δημοσίευση
   Η παρούσα απόφαση δημοσιεύεται για ενημερωτικούς λόγους στην Επίσημη Εφημερίδα της Ευρωπαϊκής Ένωσης.
   Επισυνάπτεται στον εσωτερικό κανονισμό που διέπει την εκτέλεση του γενικού προϋπολογισμού των Ευρωπαϊκών Κοινοτήτων.

      Βρυξέλλες, 16 Δεκεμβρίου 2008.

            Για την Επιτροπή

         Dalia GRYBAUSKAITĖ

            Μέλος της Επιτροπής

      (1)  ΕΕ L 248 της 16.9.2002, σ. 1.

      (2)  ΕΕ L 78 της 19.3.2008, σ. 1.

      (3)  Γνωμοδότηση του Ευρωπαίου Επόπτη Προστασίας Δεδομένων όσον αφορά κοινοποίηση για προκαταρκτικό έλεγχο που ελήφθη από τον Επόπτη Προστασίας Δεδομένων της Επιτροπής σχετικά με το σύστημα έγκαιρης προειδοποίησης, υπόθεση 2005/120 της 6ης Δεκεμβρίου 2006.

      (4)  Βλ. σ. 12 της παρούσας Επίσημης Εφημερίδας.

      (5)  ΕΕ L 136 της 31.5.1999, σ. 1.

      (6)  ΕΕ L 136 της 31.5.1999, σ. 8.

      (7)  ΕΕ L 8 της 12.1.2001, σ. 1.

      (8)  Δεν έχει δημοσιευτεί στην Επίσημη Εφημερίδα.

      ΠΑΡΑΡΤΗΜΑ
      Αίτηση αρμόδιου κύριου διατάκτη της Επιτροπής, ενός εκτελεστικού οργανισμού, της Υπηρεσίας Εσωτερικού Ελέγχου (IAS), της OLAF για την εισαγωγή, την τροποποίηση ή τη διαγραφή δεδομένων στη βάση δεδομένων για τους αποκλεισμούς ή στο ΣΕΠ

         Σημ.: μία αίτηση ανά προειδοποίηση

      Η αίτηση πρέπει να διαβιβασθεί σύμφωνα με τη διαδικασία που διέπει τις διαβαθμισμένες πληροφορίες , σε απλό κλειστό φάκελο.


Avis juridique important

|

31990D0067

90/67/ΕΟΚ: Απόφαση της Επιτροπής της 9ης Φεβρουαρίου 1990 περί συστάσεως συμβουλευτικής επιτροπής για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς

Επίσημη Εφημερίδα αριθ. L 044 της 20/02/1990 σ. 0030 - 0031 Φινλανδική ειδική έκδοση: Κεφάλαιο 15 τόμος 9 σ. 0172  Σουηδική ειδική έκδοση: Κεφάλαιο 15 τόμος 9 σ. 0172

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Φεβρουαρίου 1990  περί συστάσεως συμβουλευτικής επιτροπής για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς  (90/67/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι η οδηγία 86/609/ΕΟΚ του Συμβουλίου της 24ης Νοεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς (1) προβλέπει, στο άρθρο 22 παράγραφος 3, ότι η Επιτροπή ιδρύει μόνιμη συμβουλευτική επιτροπή στην οποία αντιπροσωπεύονται τα κράτη μέλη·  ότι στόχος της εν λόγω οδηγίας είναι να διασφαλίζεται, όσον αφορά τα ζώα που χρησιμοποιούνται για πειραματικούς ή άλλους επιστημονικούς σκοπούς, η εναρμόνιση των νομοθετικών, κανονιστικών και διοικητικών διατάξεων των κρατών μελών που διέπουν την προστασία των ζώων αυτών, προκειμένου να μη θίγεται η εγκαθίδρυση και λειτουργία της κοινής αγοράς, ιδίως μέσω στρεβλώσεων του ανταγωνισμού ή εμποδίων κατά τις συναλλαγές·  ότι, για να επιτευχθεί ο στόχος αυτός, η οδηγία 86/609/ΕΟΚ ορίζει, μεταξύ άλλων, ότι είναι σκόπιμο να αποφεύγεται κάθε κίνδυνος επανάληψης ως προς τα πειράματα· ότι πρέπει, ως εκ τούτου, η Επιτροπή να επικουρείται από μόνιμη συμβουλευτική επιτροπή προκειμένου να οργανώσει την ανταλλαγή των καταλλήλων πληροφοριών στον τομέα των πειραμάτων σε ζώντα ζώα·  ότι, γενικότερα, η Επιτροπή δεν είναι σε θέση να ανταποκρίνεται με ικανοποιητικό τρόπο στα προβλήματα που θέτει η εφαρμογή της εν λόγω οδηγίας παρά μόνον εφόσον επικουρείται από εμπειρογνώμονες, οι οποίοι έχουν ειδικευθεί στον τομέα της διεξαγωγής πειραμάτων με ζώα και διαθέτουν αρκετή εμπειρία των διοικητικών και κανονιστικών πρακτικών στα κράτη μέλη·  ότι πρέπει να θεσπιστεί για την συμβουλευτική επιτροπή εσωτερικός κανονισμός βάσει της πείρας που έχει αποκτηθεί από τις υπηρεσίες της Επιτροπής όσον αφορά τις συμβουλευτικές επιτροπές,  ΑΠΟΦΑΣΙΖΕΙ:  Άρθρο 1  Στα πλαίσια της Επιτροπής, συνιστάται συμβουλευτική επιτροπή αρμόδια για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, η οποία στο εξής καλείται «η επιτροπή».  Άρθρο 2  Καθήκον της επιτροπής αυτής είναι να επικουρεί την Επιτροπή στην οργάνωση ανταλλαγής των κατάλληλων πληροφοριών, όπως προβλέπεται στο άρθρο 22 παράγραφος 3 της οδηγίας 86/609/ΕΟΚ και να επικουρεί αυτήν όσον αφορά άλλα θέματα που προκύπτουν από την εφαρμογή της εν λόγω οδηγίας.  Άρθρο 3  Κάθε κράτος μέλος εκπροσωπείται στην επιτροπή από δύο υπαλλήλους της εθνικής αρχής που αναφέρεται στο άρθρο 6 της οδηγίας 86/609/ΕΟΚ που είναι αρμόδια για να πιστοποιεί ότι τηρούνται δεόντως οι διατάξεις της εν λόγω οδηγίας. Τα κράτη μέλη, όπου έχουν ορίσει περισσότερες από μία αρχές για το σκοπό αυτό, υποδεικνύουν στην Επιτροπή την αρχή από την οποία πρέπει να επιλεγούν οι δύο εκπρόσωποι.  Τα μέλη της επιτροπής έχουν από την αρχή που προέρχονται, σε κάθε περίπτωση, τη διακριτική ευχέρεια να ορίζουν τον εμπειρογνώμονα με τα κατάλληλα προσόντα προκειμένου να συμμετέχει αντ' αυτών σε οποιαδήποτε συνεδρίαση.  Άρθρο 4  Ο αντιπρόσωπος της Επιτροπής προεδρεύει των συνεδριάσεων της επιτροπής. Η Επιτροπή παρέχει επίσης τις υπηρεσίες γραμματείας και οργανώνει τις εργασίες της επιτροπής και των ομάδων εργασίας της.  Άρθρο 5  Η θητεία των μελών της επιτροπής είναι πενταετής. Ο διορισμός τους μπορεί να ανανεωθεί. Μετά τη λήξη της πενταετίας, τα μέλη της επιτροπής εξακολουθούν να ασκούν τα καθήκοντά τους μέχρις ότου αντικατασταθούν ή ανανεωθεί ο διορισμός τους.  Η θητεία μέλους μπορεί να τερματιστεί πριν από τη λήξη της πενταετούς περιόδου λόγω παραίτησης ή θανάτου ή κατόπιν αιτήματος της εθνικής αρχής που έχει προβεί στο σχετικό διορισμό. Στις περιπτώσεις αυτές, η εν λόγω εθνική αρχή, κατόπιν διαβούλευσης με την Επιτροπή, διορίζει αντικαταστάτη για το υπόλοιπο της θητείας.  Τα μέλη δεν αμοίβονται για τις υπηρεσίες τους.  Ο κατάλογος των μελών δημοσιεύεται από την Επιτροπή, για ενημερωτικούς λόγους, στην Επίσημη Εφημερίδα των Ευρωπαϊκών Κοινοτήτων.  Άρθρο 6  Η επιτροπή μπορεί να συγκροτήσει ομάδες εργασίας που την επικουρούν κατά την εκτέλεση των καθηκόντων της.  Οι ομάδες εργασίας υποβάλλουν στην επιτροπή εκθέσεις σχετικά με τα θέματα που τους έχουν ανατεθεί.  Άρθρο 7  Η επιτροπή και οι ομάδες εργασίας συνέρχονται στην έδρα της Επιτροπής ή οπουδήποτε αλλού τις συγκαλέσει η Επιτροπή.  Οι αντιπρόσωποι των ενδιαφερομένων υπηρεσιών της Επιτροπής λαμβάνουν μέρος στις συνεδριάσεις της επιτροπής και των αντίστοιχων ομάδων εργασίας. Ο πρόεδρος ή/και η Επιτροπή έχουν το δικαίωμα να καλέσουν οποιοδήποτε άτομο που διαθέτει ειδικά προσόντα, ως προς θέμα εγγεγραμμένο στην ημερήσια διάταξη, προκειμένου να λάβει μέρος ως εμπειρογνώμονας στις συζητήσεις της επιτροπής ή των αντίστοιχων ομάδων εργασίας σύμφωνα με το άρθρο 6.  Άρθρο 8  Δεν διεξάγεται ψηφοφορία για τα θέματα που συζητιούνται από την επιτροπή και τις ομάδες εργασίας.  Σε περίπτωση που η διατύπωση γνώμης απαιτεί ομόφωνη έγκριση από τα μέλη της επιτροπής, πρέπει αυτά να καταλήγουν σε κοινά συμπεράσματα.  Ελλείψει ομόφωνης έγκρισης, οι διάφορες θέσεις που προκύπτουν στο πλαίσιο των συζητήσεων καταγράφονται σε έκθεση που συντάσσεται υπό την ευθύνη της Επιτροπής.  Η Επιτροπή έχει το δικαίωμα, όταν ζητά τη γνώμη της επιτροπής ή των ομάδων εργασίας, να καθορίζει προθεσμία μέσα στην οποία πρέπει να γνωμοδοτήσουν.  Άρθρο 9  Με την επιφύλαξη των διατάξεων του άρθρου 214 της συνθήκης, εφόσον ο πρόεδρος ή η Επιτροπή ανακοινώνει στα μέλη της επιτροπής ότι η ζητούμενη γνωμοδότησή τους ή το θέμα που έχει προκύψει είναι εμπιστευτικού χαρακτήρα, τα μέλη της επιτροπής είναι υποχρεωμένα να μην αποκαλύψουν τις πληροφορίες των οποίων έλαβαν γνώση στο πλαίσιο των εργασιών της επιτροπής ή των ομάδων εργασίας.  Στις περιπτώσεις αυτές, μόνο τα μέλη της επιτροπής και οι εκπρόσωποι των ενδιαφερομένων υπηρεσιών της Επιτροπής επιτρέπεται να παρίστανται στις συνεδριάσεις.  Βρυξέλλες, 9 Φεβρουαρίου 1990.  Για την Επιτροπή  Carlo RIPA DI MEANA  Μέλος της Επιτροπής  (1) ΕΕ αριθ. L 358 της 18. 12. 1986, σ. 1.


title: 2005/111/ΕΚ: Απόφαση του Συμβουλίου, της 31ης Ιανουαρίου 2005, για το διορισμό στην Επιτροπή των Περιφερειών ενός τακτικού και τριών αναπληρωματικών μελών από την Ουγγαρία

text:
               9.2.2005

               EL

               Επίσημη Εφημερίδα της Ευρωπαϊκής Ένωσης

               L 36/4

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 31ης Ιανουαρίου 2005
   για το διορισμό στην Επιτροπή των Περιφερειών ενός τακτικού και τριών αναπληρωματικών μελών από την Ουγγαρία
   (2005/111/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ουγγρικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002 το Συμβούλιο υιοθέτησε την απόφαση 2002/60/ΕΚ για το διορισμό των τακτικών και αναπληρωματικών μελών της Επιτροπής των Περιφερειών (1).

               (2)

               Έχουν κενωθεί αφενός μια θέση τακτικού μέλους της Επιτροπής των Περιφερειών, συνεπεία της παραιτήσεως του κ. Gábor DEMSZKY, που γνωστοποιήθηκε στο Συμβούλιο στις 10 Αυγούστου 2004, δύο θέσεις αναπληρωματικών μελών συνεπεία της παραιτήσεως της κας Klára KOVÁCSNÉ HORVÁTH, που γνωστοποιήθηκε στο Συμβούλιο στις 7 Ιουλίου 2004 και του κ. János LÁZÁR, που γνωστοποιήθηκε στο Συμβούλιο στις 21 Σεπτεμβρίου 2004, καθώς και μία θέση αναπληρωματικού μέλους, δεδομένου ότι ο κ. Gábor BIHARY προτάθηκε για τακτικό μέλος,

         ΑΠΟΦΑΣΙΖΕΙ:
   Άρθρο μόνο
   Διορίζονται στην Επιτροπή των Περιφερειών

               α)

               ως τακτικά μέλη:
               ο κ. Gábor BIHARY
               Μέλος της Γενικής Συνέλευσης της Πρωτεύουσας, πρόεδρος της Επιτροπής της Γενικής Συνέλευσης της Πρωτεύουσας επιφορτισμένος με θέματα ευρωπαϊκής ολοκλήρωσης και εξωτερικών υποθέσεων), προς αντικατάσταση του κ. Gábor DEMSZKY·

               β)

               ως αναπληρωματικά μέλη:

                           ο κ. Béla CSÉCSEI
                           Δήμαρχος του VIII διαμερίσματος της Βουδαπέστης
                           προς αντικατάσταση του κ. Gábor BIHARY

                           ο κ. Nándor LITTER
                           Δήμαρχος της πόλεως Nagykanizsa
                           προς αντικατάσταση του κ. János LÁZÁR

                           o κ. Zoltán NAGY,
                           Δημοτικός σύμβουλος, τοπική αυτοδιοίκηση του Komárom
                           προς αντικατάσταση της κ. Klára KOVÁCSNÉ HORVÁTH

         για το υπόλοιπο της θητείας, δηλαδή έως τις 25 Ιανουαρίου 2006.

      Βρυξέλλες, 31 Ιανουαρίου 2005.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 24 της 26.1.2002, σ. 38.